O oružju i nasilju - Zloupotreba oružja i nasilje u porodici\nPočetna/O oružju i nasilju\nO oružju i nasilju\tpublicpolicy\t2017-05-28T20:37:47+00:00\nZašto smatramo da zloupotreba vatrenog oružja u kontekstu nasilja u porodici treba da bude u fokusu javnosti?\nVatreno oružje nas najčešće asocira na ratna žarišta u svetu, građanske konflikte, terorizam i obračune kriminalaca. Ali, primeri iz našeg svakodnevnog života podsećaju nas da se vatreno oružje vrlo često koristi u konfliktima između veoma bliskih ljudi, u krugu prijatelja, u vršnjačkom nasilju i u porodičnim odnosima, i ima tragičan ishod. Na primer, samo u slučaju porodičnog nasilja u Žitištu kod Zrenjanina, u julu 2016. godine ubijeno je pet a ranjeno 22 osobe. U Velikoj Ivanči kod Mladenovca, 2013. godine smrtno je nastradalo, uključujući i ubicu, 13 ljudi. CENTAR za istraživanje javnih politika u svojim istraživanjima, uključujući i ovo najnovije „Analiza zloupotrebe oružja i uticaja na rodno zasnovano nasilje kroz građansku akciju i javno zagovaranje politika, koje je pred vama, ukazuje na važnost povezivanja i zaokruživanja javnih politika, zakonodavnog okvira i praksi koji se bave vatrenim oružjem i nasiljem u porodici.\nUpotreba vatrenog oružja u slučajevima nasilja u porodici nosi sa sobom visoku smrtnost. Prema podacima koje je Ministarstvo unutrašnjih poslova Republike Srbije (MUP) stavilo na raspolaganje CENTRU, u porodičnom nasilju je, od 2012-2015. godine, u Srbiji ubijeno 124 žene, od čega 48 vatrenim oružjem. Podaci Autonomnog ženskog centra za 2016. godinu pokazuju da je u porodično/partnerskom odnosu ubijeno 35 žena, od čega 23 vatrenim oružjem.\nU većini slučajeva, u registrovanim primerima nasilja u porodici korišćeno je ilegalno (neregistrovano) vatreno oružje, kao što je to na primer bio slučaj u Žitištu, ali ne izostaju i primeri zloupotrebe legalnog oružja. Takav je već pomenuti slučaj Velike Ivanče gde je vlasnik imao uredno izdatu dozvolu za posedovanje puške. Čak i kada puška ili pištolj ne opale, samo prisustvo vatrenog oružja (legalnog ili ne) predstavlja sredstvo zastrašivanja, i žrtvu nasilja odvraća da nasilje prijavi.\nCENTAR se već godinama zalaže za uključivanje ove teme u sve relevantne strategije i javne debate i formulisanje konkretnih preporuka javnih politika u vezi sa partnerskim/porodičnim nasiljem i zloupotrebom oružja, pre svega u kontekstu evropskih integracija, kroz Poglavlje 24, novi Zakon o sprečavanju nasilja u porodici, Zakon o oružju i municiji i dr., kao i kroz pripremu Nacionalnog akcionog plana za primenu Rezolucije Saveta bezbednosti Ujedinjenih Nacija 1325 – žene, mir i bezbednost u Srbiji za period 2016-2020.\nProjekat „Analiza zloupotrebe oružja i uticaja na rodno zasnovano nasilje kroz građansku akciju i javno zagovaranje politika“ koji sprovodimo uz podršku uz podršku Matra programa kojim rukovodi Ministarstvo spoljnih poslova kraljevine Holandije, predstavlja nastavak istraživačkih napora tragično preminule direktorke CENTRA Svetlane Đurđević-Lukić, jedne od retkih ekspertkinja za pitanja lakog i malokalibarskog naoružanja i municije u regionu. Svetlana je dala veliki doprinos stavljanju ove teme na agendu kreatora javnih politika.\nIstraživanja u Srbiji i u regionu\nBroj žena stradalih u femicidu i procenat žena stradalih od vatrenog oružja\nNa važnost unošenja rodne perspektive u pitanje posedovanja malokalibarskog i lakog vatrenog naoružanja u regionu prvi je ukazao Regionalni centar za pešadijsko oružje u Istočnoj i Jugoistočnoj Evropi (SEESAC), koji je 2007. godine objavio istraživanje Posedovanje vatrenog oružja i nasilja u porodici na Zapadnom Balkanu: komparativna studija zakonodavstava i mehanizama za primenu. U tom istraživanju ističe se da je rat bivšoj Jugoslaviji imao za posledicu povećanje količine i dostupnosti lakog i malokalibarskog oružja, kako u legalnom tako i u nelegalnom posedu građana. To je pak imalo direktnog uticaja na povećanje nasilja, ne samo na javnim mestima, već i unutar porodice. Ostali faktori vezani za postkonfliktno stanje i tranziciju, kao što su ekonomska i lična nesigurnost, nezaposlenost, kriminal i netolerancija, takođe su doprineli sve češćoj pojavi nasilja u porodici. Rezultati kasnijeg istraživanja Oružje na meti, koje su za potrebe SEESAC sproveli Svetlana Đurđević Lukić i tim CENTRA, pokazali su da su muškarci gotovo 32 puta češće učinioci nasilja nego žene, a da su žene pet puta češće žrtve nego učinioci. Takođe, svaki četvrti slučaj upotrebe vatrenog oružja završen je smrtnim ishodom, a ranjavanje je posledica više od trećine incidenata, pokazuju rezultati ovog istraživanja.\nOsećaj stalne nesigurnosti i poskonfliktno nasleđe glavni su motivi zbog kojih se relativno mali broj građana odlučuje da preda svoje nelegalno oružje. Istovremeno, ovo je i razlog zbog kojeg relativno veliki procenat građana Srbije ima registrovano oružje. Prema podacima MUP-a i na osnovu analize koju je sproveo SEESAC, procenjuje se da u Srbiji ima oko 960.000-970.000 komada registrovanog oružja, dok se podaci o broju nelegalnog oružja kreću od 200.000 do 900.000.\nRasprostranjenost (ne)legalnog vatrenog oružja jedna je od najvećih pretnji ljudskoj bezbednosti u Srbiji, pokazuje istraživanje koje je sprovela Marina Tadić, dugogodišnja istraživačica CENTRA. U istraživanju Posedovanje vatrenog oružja i ljudska bezbednost: Da li nas oružje štiti ili plaši Tadić se bavila istraživanjem stavova mladih i žena, kao najranjivih društvenih grupa, prema posedovanju vatrenog oružja. Učesnici/ce istraživanja izneli su stav da je vatreno oružje rasprostranjeno u Srbiji, da ga poseduje gotovo svako domaćinstvo, kao i da je jeftino i lako dostupno. Oni koji imaju pozitivan stav prema držanju oružja u domaćinstvu, kao ključni razlog navode potrebu da se zaštiti sopstveni život i porodica. Na sličnom tragu, velika većina učesnika/ca se složila da je poželjno imati uz sebe neko sredstvo samoodbrane, pa u tom smislu pozitivnim smatraju odredbe Zakona o oružju i municiji koje omogućavaju punoletnim licima posedovanje i nošenje biber spreja i uređaja za izazivanje elektrošokova.\nDosadašnje kampanje legalizacije nelegalnog vatrenog oružja i municije u Srbiji\nRepublika Srbija je do sada sprovela sedam krugova legalizacije i predaje oružja (1992, 1997, 1999, 2003, 2007, 2015. i 2016). Ove akcije uglavnom su podrazumevale predaju svih vrsta oružja bez upita o njegovom poreklu, odnosno mogućnost da se oružje legalizuje u redovnoj proceduri bez krivičnog ili prekršajnog gonjenja za pređašnje nelegalno posedovanje. Primetna je skoro decenijska pauza između akcija 2007. i 2015. godine, kao i relativno skromni rezultati tih akcija u poređenju sa procenama o broju komada oružja u nelegalnom posedu. U periodu od 2003. do 2016. godine, MUP je, kroz legalizaciju oružja i oduzimanje oružja građanima tokom raznih vrsta postupaka (krivičnih, prekršajnih, upravnih), prikupio ukupno 212.439 komada oružja, i to:\nKomisija za prikupljanje i razvrstavanje oružja koje je postalo vlasništvo Republike Srbije u 2015. godini je sakupila i razvrstala 55.753 komada oružja. Ista komisija je u 2012. godini sakupila i razvrstala 56507 komada oružja. Ukupno 112.260 komada.\nU četiri poslednje legalizacije (2003, 2007, 2015. i 2016. godine) iz nelegalnih u legalne tokove prešlo je 100.179 komada oružja i 2.460.520 komada municije. Najviše oružja i municije u legalne tokove je prešlo u legalizaciji sprovedenoj 2003. godine, koja je rađena u saradnji sa Ministarstvom odbrane. Ostale legalizacije imale su bitno slabije rezultate kada se govori o broju prikupljenog oružja i municije.\nTokom akcija legalizacije građani/ke, osim što imaju mogućnost da predaju oružje bez obaveze dokazivanja porekla oružja, takođe podnose i značajan broj zahteva za registraciju. Otprilike se za oko 30-40% predatog vatrenog oružja podnese zahtev za registraciju. Prema rezultatima najnovijeg istraživanja CENTRA, primetan je trend smanjenja broja zahteva za registraciju oružja. Godišnje se podnese između 12.000 i 20.000 zahteva za registraciju, a zahteve najčešće pretežno podnose već postojeći vlasnici/ce oružja, a sve je manje novih posednika/ca.\nIzuzev poslednje kampanje koju je sproveo MUP (2016), ni u jednoj kampanji do tada, nije prepoznata rodna dimenzija problema zloupotrebe vatrenog oružja. Kampanja iz 2016. započeta je u istom danu kada se desio već pomenuti zločin u Žitištu.\nTo je, za sada, usamljen primer jer u sistemskim dokumentima kakav je Strategija kontrole streljačkog i lakog oružja u Republici Srbiji za period od 2010-2015, nema pomena o rodnoj dimenziji ovog problema. Zato je jedan od ciljeva projekta CENTRA uključivanje rodne dimenzije u sve normativne akte koji se odnose na vatreno oružje i nasilje u porodici.\nU poslednje dve godine učinjeni su značajni napori da se unapredi zakonski okvir koji bi trebalo da obezbedi efikasnije odgovore na rizike od zloupotrebe vatrenog oružja. Tako je 2015. godine usvojen Zakon o oružju i municiji koji propisuje brojne kriterijume za one koji žele da poseduju oružje – zdravstvene, bezbednosne, tehničke. Deo zakona se odnosi i na legalizaciju oružja, odnosno registraciju ili predaju neregistrovanog oružja ili municije. Pored zakona, usvojen je i Pravilnik o utvrđivanju zdravstvene sposobnosti fizičkih lica za držanje i nošenje oružja koji bliže određuje ovu oblast. Takođe su usvojene i izmene i dopune Krivičnog zakonika uz pooštravanje kazni za nedozvoljeno nabavljanje, držanje i nošenje oružja, odnosno za izradu, prepravljanje, prodaju ili razmenu vatranog oružja. Rasprostranjenost nelegalnog vatrenog oružja kao bezbednosni i društveni problem prepoznat je u Strategiji kontrole streljačkog i lakog oružja u Republici Srbiji za period od 2010-2015. Iako je Srbija kroz pregovaračko poglavlje 24 do sada trebalo da usvoji novu Strategiju, sa procesom evaluacije ove prethodne se još kasni. Pored ove Strategije, Nacionalnim akcionim planom (NAP) za primenu rezolucije 1325 SB UN „Žene, mir i bezbednost“ za period 2010-2015, utvrđeno je da nisu preduzete sistemske mere za smanjenje upotrebe vatrenog oružja. Međutim, ovaj dokument ne sadrži aktivnosti koje se odnose na suzbijanje raširenog posedovanja vatrenog oružjа, izuzev u širem smislu kroz naglašavanje značaja učešća žena u postkonfliktnoj izgradnji mira i razoružanju. Predlog novog NAP-a za period od 2016. do 2020. godine u većoj meri je prepoznao značaj ovog pitanja, ali i uopšte teme rodno zasnovanog nasilja. Ovaj dokument još nije usvojen.\nNa kraju, možda najznačajnija legislativna promena usledila je usvajanjem Zakona o sprečavanju nasilja u porodici. Oslanjajući se na Istanbulsku konvenciju, zakonom je predviđeno da se posedovanje vatrenog oružja od strane učinioca nasilja smatra otežavajućom okolnosti. Zakon se dotiče i procene rizika neposredne opasnosti od nasilja u porodici, odnosno uzimanja u obzir da li učinilac poseduje oružje.\nIpak i dalje nedostaje sistemski pristup.\nTako se u novom izveštaju SEESAC Rod i malokalibarsko i lako oružje u Jugoistočnoj Evropi (2016) ponovo ukazuje na propust zemalja u regionu da dosledno ugrade rodnu perspektivu u zakonodavni i strateški okvir kontrole malokalibarskog i lakog oružja. U izveštaju se konstatuje da su postojeće javne politike uglavnom rodno „slepe“. Posledica toga je da se većina mera kontrole malokalibarskog oružja ne dotiče bezbednosnih potreba žena i muškaraca, devojčica i dečaka. Kako je osnovni cilj izveštaja doprinos povećanju rodne odgovornosti i osetljivosti politika kojima se regulišu pitanja malokalibarskog oružja u Jugoistočnoj Evropi, razvijen je i Praktični vodič za integrisanje rodne perspektive u zakonodavni i strateški okvir kontrole malokalibarskog i lakog oružja.\nOdnos prema oružju – stavovi građana/ki i predstavnika/ca institucija\nTokom istraživanja na ovom projektu, CENTAR je sproveo veliki broj intervjua sa predstavnicima/ama relevantnih institucija javnog i civilnog sektora (ukupno 14) i, kroz fokus grupe, sa predstavnicima/ama ranjivih grupa (ukupno 5), na temu rodno zasnovanog nasilja i zloupotrebe vatrenog oružja.\nIntervjuisani predstavnici/ce institucija i drugi akteri/ke slažu se da je rodno zasnovano nasilje u Srbiji konstatno prisutno, ali da se u poslednjih nekoliko godina više govori o nasilju – bilo zato što je interesovanje medija i javnosti poraslo, bilo zato što su žrtve spremnije da prijave nasilje i govore o njemu. Prema navodima intervjuisanih poslanika i poslanica u Narodnoj skupštini, podaci koje MUP iznosi na sednicama radnih tela, posebno Odbora za odbranu i unutrašnje poslove, pokazuju da se nasilje više prijavljuje. Prepoznat je doprinos koji su ženske i druge organizacije imale u smislu podizanja svesti o potrebi prijavljivanja nasilja. Kao ključni problemi vide se nekoordinisan rad institucija, nedovoljna ili nepostojeća razmena podataka, slaba ovlašćenja organa i njihova nedovoljna efikasnost. Nedovoljno povezivanje društvenih problema raširenog posedovanja legalnog i nelegalnog vatrenog oružja i rodno zasnovanog nasilja vidi se i u radu institucija čiji su predstavnici/ce bili intervjuisani u okviru ovog istraživanja.\nMediji, nasilje u porodici i oružje\nIzveštavanje medija je najčešće senzacionalističko, bez dubinske analize uzroka i posledica nasilja i sa previše eksplicitnih prikaza nasilja, koji doprinose ponovnoj viktimizaciji žrtve. Ovakvi prikazi žrtve izlažu daljoj diskriminaciji, dok uopšte ne doprinose osvešćivanju žena i njihovom motivisanju da prijavljuju nasilje.\nMediji se uglavnom ne bave ispitivanjem porekla raširenosti vatrenog oružja u srpskom društvu i brojnim rizicima koje nose njegovo posedovanje. Ovo pokazuje i istraživanje CENTRA o stavovima medija o oružju, sprovedeno na četvormesečnom uzorku medijskih priloga objavljenih u vreme zločina u Žitištu i najnovije akcije legalizacije oružja. Takođe, u pomenutom istraživanju Autonomnog ženskog centra – „Mreža žene protiv nasilja” koje je imalo za cilj prikupljanje i analizu novinskih članaka o slučajevima nasilja u porodici, došlo se do podatka da je u skoro 55% slučajeva ubistava mediji nisu objavili da li je učinilac posedovao legalno ili nelegalno oružje.\nNalazi istraživanja Centra potvrđuju da posedovanje vatrenog oružja ima snažnu rodnu dimenziju i predstavlja jedan od simbola patrijarhata i kulture maskuliniteta. Učesnici/ce našeg istraživanja saglasni su sa ocenom da prisustvo vatrenog oružja u domaćinstvu predstavlja oruđe zastrašivanja i kontrole, posebno ukoliko postoji porodično nasilje.\nIako sagovornici/ce vrlo često opravdavaju posedovanje oružja, potrebom da zaštite sebe i članove/ice svoje porodice, uvek se naglašava i da ono predstavlja stalno prisutnu pretnju, posebno za žene i decu, bilo da je reč o incidentu usled nesrećnog slučaja, neodgovornom postupanju ili zloupotrebi u trenutku afekta. U skladu sa tim, psihološko stanje osoba koje poseduju vatreno oružje istaknuto je, i od strane učesnika/ca fokus grupa, i od strane intervjuisanih predstavnika/ca institucija i društvenih aktera, kao izuzetno važno i kao oblast u kojoj su posebno potrebne stroge kontrole.\nNepoverenje u sposobnost institucija da pruže bezbednost građanima i građankama javlja se kao jedan od ključnih razloga za posedovanje oružja, ali istovremeno kao jedan od glavnih razloga zašto žrtve rodno zasnovanog nasilja ne prijavljuju nasilje.\nUprkos podacima koji ukazuju da se broj registrovanih posednika oružja smanjuje, kao i pooštravanju regulative za nabavljanje, držanje i noženje oružja, percepcija da je oružje i dalje prisutno „u svakoj drugoj kući” sugeriše da je potrebno uložiti dodatne napore ka suzbijanju kulture oružja.\nNasilje u porodici, kao oblik rodno zasnovanog nasilja je kompleksna pojava i za njegovo sprečavanje i suzbijanje su potrebno je primeniti niz postojećih i novih mera. Potrebno je zalagati se za usvajanje zakona koji nalažu uklanjanje oružja iz kuće. Kao minimum, policija bi trebalo da se konsultuje sa suprugom ili bivšom suprugom pre nego što izda dozvolu za nošenje/posedovanje oružja. Potencijalne probleme u ovom trenutku predstavljaju: nedovoljna senzibilisanost kreatora/ki javnih politika za dimenziju (zlo)upotrebe oružja u vezi sa nasiljem u porodici, rast tenzija u regionu i ponovno stavljanje u prvi plan oružja kao sredstva za ličnu odbranu.\nUklanjanje nezakonitog vatrenog oružja zahteva dugoročnu strategiju, potpunu i nepokolebljivu političku opredeljenost, kao i složena rešenja. Kampanje za legalizaciju i prikupljanje oružja jesu deo rešenja, ali da bi one bile delotvorne, one moraju biti dugotrajne, dobro isplanirane, bezbedne i inovativne. One bi trebalo aktivnije da uključe građane/ke i doprinesu izgradnji poverenja između policije i stanovništva. Predaja oružja policiji trebalo bi da se vrši na bezbedan način, čime bi se izbeglo da građani/ke i policijski službenici/e dovode u opasnost.\nKako možete da se angažujete?\nCENTAR sprovodi ovaj projekat sa velikim brojem partnera iz civilnog sektora, pre svega nevladinih organizacija koje deluju na terenu i na lokalnom nivou daju značajan doprinos prevenciji nasilja u porodici, psihološkom osnaživanju žena žrtava nasilja i bave se pružanjem besplatne pravne pomoći.\nU okviru projekta predviđeno je nekoliko radionica, u Kragujevcu, Vranju i Novom Pazaru, na kojima želimo da okupimo nosioce javnih politika, institucija koje su uključene u prevenciju nasilja u porodici i u proces jačanja bezbednosti i rodne ravnopravnosti na lokalnom nivou. Takođe želimo da ukažemo na vezu zloupotrebe oružja i nasilja u porodici građanima i građankama u Srbiji, a pre svega mladim ljudima. Zato ćemo u okviru projekta organizovati lokalne događaje u Somboru, Novom Pazaru, Vranju, Svrljigu i Kraljevu. I na radionice i na lokalne događaje pozvali smo i predstavnike/ce medija sa željom da im približimo ovaj problem i ponudimo relevatne podatke koji im mogu pomoći u izveštavanju o ovoj temi.\nNa završnoj konferenciji u Beogradu okupićemo nosioce javnih politika na nacionalnom nivou, predstavnike diplomatskog kora i međunarodnih organizacija koje se bave ovom tematikom, kao i predstavnike/ce nacionalnih medija.\nWebsajt na kojem čitate rezultate istraživanja CENTRA osmišljen je sa željom da i u toku i po okončanju projekta predstavnici/ce civilnog sektora i medija mogu da na jednom mestu nađu obilje informacija i podataka o rodnoj dimenziji zloupotrebe oružja i da, ako, ako to žele, u svom delovanju na suzbijanju rodno zasnovanog nasilja pristupe (i) iz ugla posedovanja i zloupotrebe oružja kako u legalnom tako i u nelegalnom posedu.


Devizne rezeve u septembru iznosile 16,8 milijardi evra\nOktobar 13, 2021 14:52\nViceguverner Narodne banke Srbije (NBS) Ana Ivković izjavila je danas da srpska privreda ide u dobrom pravcu oporavka nakon krize izazvane pandemijom i dodala da to pokazuje podatak da je naš BDP već u prvom tromesečju ove godine dostigao pretkrizni nivo.\nGovoreći na Ekonomskom panelu "Može li ekonomija da se vrati u budućnost", u organizaciji Večernjih novosti, Ivković je istakla da je srpski BDP već krajem drugog tromesečja bio na tri odsto iznad pretkriznog nivoa.\n"Ti podaci govore da Srbija ide sigurnim putem povratka na svoje stope rasta pre krize", rekla je Ivković.\n"To je njihov najviši nivo na kraju jednog meseca", podvukla je Ivković i dodala da devizne rezerve nisu bile smanjene čak ni tokom pandemije, već povećane za 3,3 milijardi evra. Podsetila je da je NBS, kao i sve druge zemlje, reagovala na strani prodaje neto deviza od 1,45 miliardi evra, dok je ove godine, od januara do septembra, neto kupovina iznosila 1,1 milijardu evra.\n"Što znači da je 76 odsto prošlogodišnje neto prodaje kompenzovano, a to dugujemo snažnom ekonomskom rastu Srbije", rekla je Ivković.\n"Rezultat je sačuvana likvidnost, nesmetano funkcionisanje novčanih tokova, sačuvani su i popravljeni uslovi finansiranja, sačuvana radna mesta, sačuvana stabilost kursa dinara prema evru. To govori da su nosioci ekonomskih politika u Srbiji umeli da Srbiju sprovedu kroz krizu", zaključila je Ivković.


Habek: Embargo na ruski gas ugrozio bi socijalni mir\nTanjug 16. aprila 2022. 09:53\nBERLIN – Vicekancelar Nemačke i savezni ministar za ekonomska pitanja Robert Habek izjasnio se protiv uvođenja embarga na isporuke gasa iz Rusije, prenosi TAS S.\n„Direktni embargo na ruski prirodni gas bi ugrozio socijalni mir u Nemačkoj. Zbog toga moramo da postupamo oprezno, da temeljno pripremimo svoje poteze i da se držimo svojih planova, ako želimo da naškodimo ruskom predsedniku Vladimiru Putinu“, rekao je on u intervjuu za za „Funke Mediengruppe“, prenosi TAS S.\nOn je saopštio da Nemačka aktivno radi na tome da postane nezavisna od fosilnih goriva iz Rusije kao i da je „postigla veoma dobar napredak“ u smanjenju zavisnosti od isporuka ruskog gasa i uglja.\n„Što se tiče gasa, u toku je aktivna izgradnja terminala za prijem tečnog prirodnog gasa (LNG) “, dodao je nemački ministar.\nGovoreći o sposobnosti Nemačke da sama proizvodi gas, Habek je rekao da Severnonemačka ravnica ima ogromna nalazišta gasa iz škriljaca, ali da se može vaditi samo uz pomoć tehnologije hidrauličkog frakturisanja, koja se naziva i frakiranje.\n„Biće teško sa stanovišta vodnog zakonodavstva, jer može imati negativne posledice po našu životnu sredinu. Za sada nije bilo kompanija koje su voljne da to urade“, rekao je ministar.\nPrema njegovom mišljenju, izdavanje dozvola i izgradnja infrastrukture za to bi moglo da potraje godinama, navodi TAS S.\nVicekancelar je dodao da su nemačka sopstvena nalazišta gasa, odakle se gorivo može vaditi tradicionalnim tehnologijama, „u velikoj meri iscrpljena“.\nRanije je Habek najavio plan za vanredne situacije u slučaju da Rusija prekine svoje isporuke gasa Nemačkoj.\nDanas je i nemački ministar saobraćaja Folker Vising upozorio na ozbiljne probleme koji se pojavljuju u sektoru transporta i logistike zbog dešavanja u Ukrajini, u intervjuu za nemački RND, prenosi TAS S.\n„Lanci snabdevanja su ozbiljno pogođeni. Put svile se ređe koristi, jer se ekspeditori suočavaju sa ozbiljnim rizicima dok ga koriste za transport tereta“, rekao je Vising, dodajući da njegovo ministarstvo pomno prati razvoj događaja.\n„U bliskom smo kontaktu sa pogođenim industrijama“, dodao je on.\nIstovremeno, ministar je objasnio da su događaji u Ukrajini izazvali i ozbiljan nedostatak radne snage u Nemačkoj i susednoj Poljskoj.\n„Nedostatak kvalifikovanih radnika u Poljskoj pogađa i nas“, nastavio je ministar.\nPrema njegovim rečima, u Poljskoj je sada upražnjeno oko 100.000 radnih mesta vozača kamiona, ili oko 37 odsto, jer su mnogi vozači pozvani na služenje vojnog roka.\nOn je još rekao da je industrija takođe pogođena rastućim cenama goriva i da joj je potrebna podrška, navodi TAS S.


Ko će nadoknaditi gubitke od grada – AGRO VESTI by agronews.rs\nHome agro danas Ko će nadoknaditi gubitke od grada\nOna će, kako je rekla, dati predlog nakon što se završi procena štete, na prvoj narednoj sednici Komisije za elementarne nepogode Vlade Srbije.\nOna je pozvala poljoprivredne proizvođače da osiguraju svoje zasade jer ne postoji 100 postotna zaštita od grada i drugih nepogoda.\n“Ministarstvo poljoprivrede i ja lično smo svesni teškog položaja poljoprivrednih proizvođača posle grada koji je izazvao štete na njihovim zasadima i nakon završene procene nastale štete na prvoj narednoj sednici Komisije za elementarne nepogode Vlade Srbije predložiću da se nadoknade gubici nastali usled grada”, rekla je Bogosavljević Bošković Tanjugu.\n“Svedoci smo nepogoda koje su na poljima i gazdinstvima napravile štetu i zato svaki odgovorni poljoprivrednik treba da osigura svoju proizvodnju”, rekla je ona.\n“Ministarstvo, ja i moji saradnici smo u stalnoj komunikaciji sa poljoprivrednim proizvođačima i u skladu sa mogućnostima i nadležnostima ulažemo napore da ih zaštitimo i pružimo podršku”, kazala je Bogosavljević Bošković.\nTags: gradministarstvo poljoprivredepoljoprivredna gazdinstvasnežana bogosavljević boškovićšteta\nProfesorka Bošković vodi poljoprivredu\nRešena je i poslednja dilema za sastav nove Vlade Srbije - Snežana Bogosavljević Bošković ispred SPS biće novi ministar poljoprivrede,saznaju Novosti.


UN: Glad prijeti etiopskoj oblasti Tigraj\nRadnici i volonteri Međunarodnog crvenog krsta dostavljaju hranu i ostale potrepštine stanovnicima Tigraja, Etiopija (6. januar 2021.)\nŠef UN-a za humanitarna pitanja upozorio je da etiopskoj oblasti Tigraj i sjeveru te zemlje prijeti glad i postoji rizik da će stotine hiljada ljudi ili više, umrijeti.\nMark Loukok rekao je 4. juna da je u tim oblastima privreda uništena, kao i proizvodne firme, usjevi i farme, da nema bankarstva ni telekomunikacionih usluga.\n"Već smo čuli o smrtnim slučajevima izazvanih glađu. Ljudi moraju da se probude, međunarodna zajednica mora da se organizuje uključujući i kroz obezbjeđivanje novca", rekao je on.\nNiko ne zna koliko hiljada civila ili boraca je ubijeno od kada su političke tenzije između vlade etiopskog predsjednika Abija Ahmeda i vođa oblasti Tigraj dovele do rata novembra 2020. godine.\nEritreja, dugogodišnji neprijatelj oblasti Tigraj, udružila se sa susjednom Etiopijom u sukobu.\nKrajem maja Loukok je ukazao na tešku situaciju u Tigraju od kada je počeo rat, sa oko dva miliona raseljenih ljudi, ubijenih i povrijeđenih civila, rasprostranjenog i sistematskog silovanja i drugih oblika gnusnog seksualnog nasilja, uništene javne i privatne infrastrukture neophodne za život, uključujući i bolnice i poljoprivredno zemljište.\n"Sada ima stotine hiljada ljudi u sjevernoj Etiopiji u stanju gladi. To je najveći problem gladi koji je svijet vidio u posljednjih deset godina. Četvrt miliona Somalijaca je umrlo od gladi od 2011. godine. Ovo sada podsjeća na ogromnu tragediju u Etiopiji 1984.", rekao je Loukok.\nPremijer Etiopije: Vojsci naređeno da krene u pobunjeni region Tigraj\nU katastrofalnim godinama, 1984. i 1985. je oko dva miliona Afrikanaca umrlo od izgladnjivanja ili bolesti vezanih za glad, od kojih oko polovina u Etiopiji.\nZvaničnik UN-a rekao je da sada postoji rizik da stotine hiljada ljudi ili više izgubi život.\nRekao je da je postalo vrlo teško za humanitarne agencije da dopremaju hranu ili drugu pomoć osobama kojima je potrebna.\nUN i etiopska vlada pomoglo je oko dva miliona ljudi posljednjih mjeseci u sjevernoj Etiopiji uglavnom u oblastima pod kontrolom vlade.\nAli on je rekao da ima više od milion ljudi u mjestima pod kontrolom opozicionih snaga Tigraja i da postoje namjerni i stalni pokušaji da se spriječi dostava hrane tim ljudima.\nPored toga ima mjesta koja su pod kontrolom Eritreje ili drugih mjesta pod kontrolom oružanih grupa gdje je izuzetno teško dostaviti pomoć.\n"Humanitarni radnici nemaju pristup zbog toga šta rade ljudi sa puškama i bombama i zbog toga šta im njihove političke vođe govore da rade", rekao je on.\nOn je rekao da sve blokade treba da budu uklonjene i da Eritrejci koji su odgovorni za veliki dio toga treba da se povuku tako da pomoć može da stigne do ljudi kojima prijeti glad.\n"Premijer Abij Ahmed treba da uradi šta je rekao da će uraditi i da primora Eritrejce da napuste Etiopiju, rekao je Loukok.\nOn je rekao da vođe sedam vodećih industrijalizovanih zemalja SAD, Velika Britanija, Njemačka, Francuska, Japan, Italija i Kanada, treba da stave na dnevni red svog samita od 11. do 13 juna prijetnju rasprostranjene gladi u sjevernoj Etiopiji.\n"Svi treba da shvate da ukoliko dođe do ogromne tragedije kao što se desila 1984. godine posljedice će biti dalekosežne i trajati dugo", rekao je on.


Fabrika vode u Zrenjaninu ne ispunjava ni jedan od 34 tehnička uslova - Portal NAŠE SELO\nPosted on January 28, 2021 January 31, 2021 Author Sonja Cvetković\tComment(0)\nZavršen je izveštaj stručne komisije JKP „Vodovod i kanalizacija“ o radu fabrike vode tokom 29 dana monitoringa i dostavljen VD direktora preduzeća, koji će odluku doneti nakon što o istom upozna Nadzorni odbor i osnivača. Od 34 razmatrana tehnička uslova, fabrika vode nije ispunila nijedan, navodi su u objavi zrenjaninskog preduzeća.\nIzmeđu ostalog, navedeno je da od 105 analiza prečišćene vode, 13 uzoraka nije bilo u skladu sa Pravilnikom o higijenskoj ispravnosti vode za piće, a da su u 36 uzoraka pojedini parametri bili na gornjoj granici maksimalnih dozvoljenih vrednosti. Gubici vode višestruko su prevazilazili propisanu granicu do 5% gubitka, zbog čega je bilo ugroženo i izvorište sa kojeg se grad snabdeva vodom.\nOtpadne vode pre upuštanja u sistem nisu tretirane, a njihova ukupna količina višestruko je prevazilazila dozvoljene vrednosti. Ovakva otpadna voda utiče na povećanu koroziju betona, odnosno na ubrzano propadanje kanalizacionog sistema. Postrojenje nije uspostavilo obradu otpadnog mulja, a nije imalo ni priključak na atmosfersku kanalizaciju.\nPored navedenog konstatovano je da je rad postrojenja nestabilan zbog čestih havarija, da pojedini delovi postrojenja nisu adekvatno zaštićeni od spoljnog uticaja, kao i da dezinfekcija prečišćene vode nije vršena na propisan način. Zaključeno je da su česti prekidi rada postrojenja dovodili do znatnog broja kvarova na vodovodnoj mreži. Za pojedine tehničke uslove nisu dobijeni traženi podaci od fabrike vode, a komisiji nije dostavljen ni Elaborat zaštite od požara u postrojenju koji je deo projektne dokumentacije.\n„Navodi da Fabrika nije ispunila nijedan uslov, nisu tačni“ saopštila je njena uprava i dokumente kojima potvrđuje svoje navode – „dokaze o ispunjenosti tehničkih uslova“, dostavila večeras medijima.\nPošto se po saopštenju „Vodovoda“ stvara utisak da Fabrika nije davala vodu u skladu s Pravilnikom o higijenskoj ispravnosti vode za piće, Fabrika je saopštila da „Vodovod i kanalizacija“ do sada nije imao „zvaničnih primedbi na kvalitet vode koja izlazi iz postrojenja“. U prilog tome se navodi da je to JKP redovno plaćalo Fabrici usluge prečišćavanja vode.\nOdbačen je i navod komisije tog JKP da Fabrika ne obavlja dezinfekciju vode na predviđen način, te se ukazuje da to čine natrijum-hipohloritom koji koristi i samo JKP „Vodovod i kanalizacija“.\nFabrika vode je saopštila da uprkos urgiranju nije dobila na uvid izveštaj JKP „Vodovod i kanalizacija“ grada Zrenjanina u kojem je 17 godina zabranjena upotreba za piće vode iz vodovoda, te je odlučila da odgovori na obaveštenje koje je o tome prošlog petka objavljeno na zvaničnom sajtu tog JKP. Agencije\nTagged voda, zrenjanin\n2. april 2019. Dva popisivača obići će domaćinstva u Kraljevu i u Ratini, mestima odabranim za probni popis, a novina je da više neće biti popunjavani papirni obrasci, već će popisivači podatke unositi elektronski na laptop računare koje nose sa sobom Probni popis stanovništva, domaćinstava i stanova počeo je juče i trajaće do 30. aprila. […]\nPosted on November 25, 2019 January 12, 2020 Author Sonja Cvetković


Osnovna škola „Vožd Karađorđe“: Moje sutra počinje danas - JUGPRESS\nOsnovna škola „Vožd Karađorđe“: Moje sutra počinje danas\nUčenici osnovne škole „Vožd Karađorđe“ iz Leskovca pokrenuli su akciju „Moje sutra počinje danas“. Tadi se o projektu „Sutra počinje danas“ koji finansira Evropska unija u okviru Programa „Podrška civilnom društvu 2018“, a koji nevladina organizacija „Praksis“, sprovodi u partnerstvu sa Udruženjem muzičke umetnosti (Music Art Projekt – MAP), ujedno i kao deo nastave predmeta građansko vaspitanje. Želja dece je da, kao aktivni odgovorni građani, poštujući sve demokratske procedure, ukažu nadležnom odeljenju lokalne samouprave na problem oštećenih mobilijara u parkićima, otvorenih šahti i blokiranih ili zakrčenih prolaza ili trotoara.\nKonkretni cilj ove akcije je podizanje svesti i kapaciteta dece da aktivno učestvuju i utiču na kreiranje lokalnih politika koje se odnose na decu kroz postojeće mehanizme koji su im dostupni, odnosno da se sa decom radi na razvijanju i organizovanju jedne lokalne akcije kroz koju bi oni iskazali šta su potrebe dece-mladih u toj zajednici, i pokušali da utiču na donosioce odluka da potrebe dece i njihove stavove uključe u planiranje aktivnosti i politika za decu na lokalnom nivou.\nUčenici ove škole su u toku meseca septembra prikupljali podatke, fotografisali oštećeni mobilijar, beležili adrese i lokacije. Na osnovu prikupljenog materijala pripremili su PP prezentaciju i plakat sa namerom da ih predoče i predaju, nadležnim odeljenjima loklane samouprave kako bi oni u skladu sa nadležnostima i mogućnostima lokalne samouprave popravili, sredili ili uredili ukazane objekte ili mobilijare. Taj materijal su predali Odeljenju za komunalno-stambene poslove, saobraćaj i infrastrukturu, grada Leskovca. Tu ih je sačekao, ugostio i vrlo ljubazno saslušao Bratislav Stanković, koji i sam živi u istom naselju gde i učenici. On im je objašnjavao proceduru rešavanja ovakvih problema, ali i pohvalio inicijativu i aktivnost dece te ih odveo do pisarnice Gradske uprave gde su deca predala svoj zahtev.


Govor Predsednice Jahjaga na Četrvtom Sastanku predsednika zemalja Zapadnog Balkana u Budvi - Novosti i Događanja - Predsednica Republike Kosovo - DR VJOSA OSMANI - SADRIU\nGovor Predsednice Jahjaga na Četrvtom Sastanku predsednika zemalja Zapadnog Balkana u Budvi\nIzražavam zadovoljstvo da mi, Predsednici zemalja regiona, održavamo četvrti sastanak i nastavljamo ovu dobru tradiciju u cilju proširenja saradnje između naših zemalja i naroda.\nPoštovani Predsedniče Crne Gore, gospodin Filip Vujanović\nPoštovani Predsedniče Makedonije, gospodin Đorđe Ivanov,\nPoštovani Predsedniče Albanije, gospodin Bujar Nishani,\nU našim zemljama smo orijentirani jedan na drugog. Imali smo tešku prošlost, s toga sticanjem znanja i iskustva mi trebamo razvijati dobre i svestrane odnose koji su u funkciji napretka i razumevanja.\nNaše zemlje imaju za cilj članstvo u Evropsku Zajednicu i ovaj put možemo lakše prevazići sarađujući i pomažući se međusobno i svakako uzimajući iskustva jedan-drugog.\nMi države regije imamo jednu dobru saradnju koju trebamo nadalje razvijati potpisujući bilateralne i multilateralne sporazume u svim oblastima. Naše vlade treba da istraže sve mogućnosti za ekonomsku suradnju i za kretanje ljudi i robe između naših zemalja.\nTreba da intenziviramo saradnju u oblasti bezbednosti, bolje koordinacije između odnosnih institucija naših zemalja za suzbijanje kontrabande, organizovanog kriminala, u cilju stvaranja uspešnih zajedničkih mehanizama koji bi pomogli efikasnost borbe protiv negativnih pojava.\nU ovom procesu treba da pomognemo jedan drugog, da koristimo iskustva i ekspertize, u oblasti suzbijanja korupcije koja je isprepletena sa organizovanim kriminalom i drugim preko graničnim kriminalitetom.\nJoš jednom bih zahtevala da dajete sav Vaš doprinos da Kosovo bude ravnopravan član svih mehanizama regionalne i međunarodne bezbednosti, jer Kosovo će samo tako da neposredno preuzima sve odgovornosti i dat će doprinos sprečavanju i suzbijanju organizovanog kriminala.\nNaše zemlje trebaju razviti jednu užu bilateralnu i regionalnu saradnju da bismo izgradili mehanizme za pomoć koju možemo dati jedan drugom u oblasti ekonomije. Stvaranje mogućnosti i olakšica između sebe za stimulaciju ekonomskog razvoja, intenziviranje zajedničkih projekata kapitala i investicija, privlačenje stranih investitora, zajedničko korišćenje fondova Evropske Zajednice i Međunarodnog Monetarnog Fonda, Svetske Banke, Evropske Banke za Obnovu gde koristimo sve preko zajedničkih projekata.\nOvo možemo činiti poboljšanjem infrastrukture puteva i železnice, zajedničkim upravljanjem voda, zajedničkom zaštitom i čuvanjem prirode, investicijama u pograničnim zonama, u terminalima i morskim lukama, povezivanjem sa Evropskim koridorima.\nU našim zemljama trebamo koristiti resurse i naša tržišta, da intenziviramo ekonomsku saradnju i trgovinsku razmenu da bismo lakše prebrodili posledice globalne krize.\nMi, bolje nego iko, znamo da stabilnost i mir su od jedne posebne važnosti za ceo region i da normalizaciji odnosa između svih država Zapadnog Balkana nema alternative, obuhvatajući potpunu normalizaciju odnosa između Republike Kosovo i Republike Srbije. Ovo je za dobrobit svih građana i doprinosi kretanju na putu članstva u Evropsku Zajednicu.\nKosovo i Srbija trebaju pomoći jedna drugu i trebaju otvarati jedno novo poglavlje međusobnih odnosa kao dve nezavisne i suverene države, koje poštuju teritorijalni integritet i koje poštuju osnovna prava i slobode građana obeju zemalja. S toga što brže normalizovanje ovih odnosa pomeralo bi napred evropsku agendu svake zemlje.\nMi smo u toku vođenja jednog dijaloga u Brisel, posredovanog od strane Evropske Zajednice uz stalnu podršku Sjedinjenih Američkih Država. Zadnjih meseci smo podigli nivo na rang premijera dveju naših država, i računamo da iduće godine, do Proleća, da postignemo saglasnost i sporazum za sva glavna pitanja. Dijalog je dao rezultate i mi hoćemo da vidimo njihovo sprovođenje na terenu. Jedan od rezultata ovog dijaloga jeste i integrirani nadzor granica sa kojim sporazumom i Kosovo i Srbija su napredovali u integrirano nadgledanje granica kao jedan preduslov za članstvo u Evropsku Zajednicu. Želimo da sistem integriranog upravljanja granice činimo i sa drugim susednim državama.\nOvaj vek jeste vek integracija, razumevanja, saradnje i uzajamne pomoći. Ostavljajući za sobom hegemoniju i nasilno nametanje rešenja i politike podele te daljnje konfrontacije, koje zadržava kao taoca svaku državu regiona, mi smo već otvarali poglavlje iskrenih odnosa kao slobodni narodi i zemlje, ravnopravne i dostojanstvene zemlje. Budućnost naših zemalja jeste jasna i nezaustavna.\nS toga cela regija danas ima veliku potrebu za pomirenje. Za jedno pomirenje među ljudima i razumevanje među državama koje bi unapredilo saradnju među nama, otvarajući jedan novi horizont za ceo Balkan. Ovo zahteva angažovanje svih da ne bi se istorija obnovila nijednom. Zahteva da izgradimo jednu sigurniju i bolju budućnost učeći od prošlosti. Pomirenje podrazumeva poštovanje svih žrtava. S toga neka gledamo i vidimo pravo pred nama, da se približimo vratima Evrope, onde gde naši narodi imaju svoje mesto i gde će napredovanje biti sigurnije.\nMi, četiri susedne zemlje, dajemo jedan dobar primer saradnje i ovaj samit trebamo proširiti i sa učešćem Srbije i Bosne i Hercegovine, jer tako jačamo regionalnu saradnju i tako doprinosimo putu celog Balkana u pravcu članstva u Evropsku Zajednicu.\nZahvaljujem se Predsedniku Vujanoviću za doček i vrlo dobru organizaciju ovog samita. Čestitamo da Predsednik Nishani učini toliko dobru organizaciju budućeg samita i nadam se da će se sledeći samit organizovati tokom leta kada bismo imali mogućnosti da u još većoj relaksiranoj atmosferi okusimo lepote i klimu Albanije.


BIK – nedeljni horoskop od 02. do 08. 05.2016. – Lepotica.rs\nBIK – nedeljni horoskop od 02. do 08. 05.2016.\nMlad Mesec u vašem polju ličnosti u drugom delu ove sedmice, doneće drugačije razmišljanje i postupanje u emotivnom delu. Ukoliko ste u vezi ili braku, počećete mnogo više da obraćate pažnju na partnerove potrebe. Svojom ljubavlju i pažnjom prema vašem odnosu sada možete uzdići vašu vezu na mnogo jači način. evidentan je i porast strasti, pa su sada lepi dani, puni uživanja pred vama. Osećaćete se više nego dobro.\nUkoliko ste sami, stelijum planeta u vašem znaku povećava uticaj koji imate na suprotni pol. Lako stupate u kontakt sa zanimljivim osoba, lako osvajate i u ovom periodu se mogu formirati neke zanimljive vezice koje bi mogle imati stabilnu budućnost. Doduše, pojedini će još uvek biti okupirani prošlošću – u drugom delu nedelje je moguće ostvariti kontakt sa bivšim. Ukoliko to želite…


U blizini sirijske prestonice Damaska odjeknula je eksplozija, javlja televizija "Al Arabija", pozivajući se na lokalne medije.\nI nemačko tužilaštvo otvorilo istragu protiv Šerifa Šekata\nI nemačko tužilaštvo otvorilo je danas istragu protiv Šerifa Šekata, osumnjičenog za napad izveden u centru Strazbura, javljaju francuski mediji.\nNemačka pojačala kontrole na granici sa Francuskom posle zločina u Strazburu\nVlada Nemačke je saopštila da je pojačala kontrole na granici sa Francuskom nakon sinoćnjeg napada u Strazburu, ali da ne vidi izmene u nivou pretnje u Nemačkoj.\nNapadač u Strazburu uzvikivao "Alahu akbar" (FOTO,VIDEO)\nAustralija: Uhapšena tri muškarca, planirali napad na Melburn\nAustralijska policija saopštila je da su uhapšena tri muškarca koja su planirala teroristički napad u Melburnu.\nEkstremistička organizacija Islamska država saopštila je da je jedan od njenih boraca izveo danas napad nožem u Melburnu u kome je jedna osoba nastradala, a dve su povređene, saopštila je...\nTeroristi isporučili dva kontejnera sa hlorom kod Hame\n"Teroristi su isporučili dva kontejnera sa hlorom u silose nedaleko od sirijskog grada Hame i planiraju da ih iskoriste za insceniranje upotrebe hemijskog oružja od strane snaga sirijske vlade...


Svet: Avganistanci smešteni u Velikoj Britaniji mole da se vrate kući - BalkaniYUm.TV '); } //]]>\nAvganistanci smešteni u Velikoj Britaniji mole da se vrate kući\nLONDON - Hiljade Avganistanaca koji su pobegli od talibana u Veliku Britaniju, mole da im se pomogne da se vrate kući u Avganistan, jer su zaglavljeni u jeftinim britanskim hotelima bez adekvatne zdravstvene zaštite.\nProgram nazvan "Topla dobrodošlica" pokrenuo je premijer Boris Džonson 29. avgusta, kako bi pomogao avganistanskim izbeglicama koje stižu u Veliku Britaniju da "obnove svoj život, pronađu posao, nastave obrazovanje i integrišu se u lokalne zajednice", prenosi londonski dnevnik "Gardijan".Međutim, zbog nedostatka stanova u startu hoteli su poslužili kao privremeni smeštaj za 7.000 izbeglica, pri čemu su zvaničnici Ministarstva unutrašnjih poslova odmah najavili da će neki od njih biti smešteni u hotelima više meseci.\nNekim izbeglicama je već dosta, a lekar koji se brine o novopridošlim Avganistancima potvrdio je za "Gardijan" da je imao više pacijenata koji su govorili da žele da se vrate u Avganistan.\n"Jedan čovek, koji ima 67 godina, stalno je govorio: "Ne mogu više ovo da podnesem. Moram da izađem iz ove (hotelske) sobe'', priseća se lekar koji je želeo da ostane anoniman.\n"Rekao mi je: 'Samo želim da se odem iz hotela. Morao sam da dam lekove i njemu i njegovoj supruzi, jer su bili veoma uznemireni'", navodi britanski lekar.\nČak i neki Avganistanci koji su nedavno stigli u Veliku Britaniju traže da ih vrate, što je projekat "Topla dobrodošlica" britanske vlade za raseljene iz Avganistana dovelo u pitanje.\nČelnik saveta opštine Grinič u jugoistočnom Londonu, Deni Torp, opisao je vladin program kao "šokantan neuspeh" i ocenio je da je "neoprostiv" nedostatak organizovane vladine podrške od kada je u avgustu oko 700 Avganistanaca stiglo u tu opštinu.\n"Postojala je ogromna neusklađenost između retorike visokih vladinih zvaničnika i njihovih akcija podrške tim ljudima", rekao je Torp.


SKUPŠTINA RS: POSLANICI PRETRESAJU AMANDMANE NA PREDLOŽENA ZAKONSKA REŠENJA O RAČUNOVODSTVU - JEDAN OD PREDLOGA DA PRAVNA LICA FINANSIJSKE IZVEŠTAJE DOSTAVLJAJU NBS UMESTO APR\nPoslanici Skupštine Srbije počeli su raspravu o amandmanima na predložena zakonska rešenja o računovodstvu među kojima je i onaj da pravna lica finansijske izveštaje, umesto Agenciji za privredne registre, treba da dostavljaju Narodnoj banci Srbije.\nODBOR SKUPŠTINE SRBIJE ZA FINANSIJE JUTROS JE USVOJIO DVA AMANDMANA NA PREDLOG ZAKONA O RAČUNOVODSTVU KOJIMA SE NARODNOJ BANCI SRBIJE OMOGUĆAVA NEPOSREDAN PRISTUP I PREUZIMANJE FINANSIJSKIH IZVEŠTAJA I SVIH DRUGIH POTREBNIH PODATAKA OD AGENCIJE ZA PRIVREDNE REGISTRE BEZ NAKNADE.\nAmandmanima se u cilju unapređenja obavljanja zakonom utvrđenih funkcija NBS omogućava nesmetani pristup i preuzimanje finansijskih izveštaja, odnosno pristup bazi podataka APR-a, kao i arhivi.\nPreduslov za realizaciju predloženog rešenja je uspostavljanje adekvatne tehničko informacione platforme za što efikasniju razmenu podataka između APR-a i NBS, što bi u saradnji dve institucije bilo izvršeno najkasnije do oktobra ove godine, navedeno je u obrazloženju.\nRasprava o amandmanima na predložena rešenja o računovodstvu, ali i reviziji i faktoringu trebalo je da bude održana u četvrtak, ali je zbog neslaganja oko jednog od njih pomerena za danas.\nZbog spornog amandmana na predloženi zakon, koji se odnosi na dostavljanje finansijski izveštaja, u petak, 12. jula, odložena je rasprava u parlamentu, a danas, pre nastavka sednice, skupštinski Odbor za finansije našao je rešenje tako što je predložio dva svoja amandmana, prihvatljiva svim strankama vladajuće koalicije.\nPoslanik Arsić je rekao da tim amandmanima nisu data veća ovlašćenja NBS-u, već joj je omogućeno da ima pravovremene informacije.\n"Ako je cilj da se pojednostavi život i smanje troškovi poslovanja, nema razloga da Odbor za finansije ne usvoji predlog i da se podaci APR-a besplatno dostave celoj državi i javnim ustanovama", rekao je poslanik Đelić.


Igor Šoltes - Blic Online\nPre pet godina se pokretanjem Berlinskog procesa činilo da je zapadni Balkan jedan od prioriteta EU. No vremena su se promenila. Uoči predstojećeg novog samita u Berlinu oseća se zamor.\nIzvestilac Evropskog parlamenta za Kosovo Igor Šoltes rekao je danas da zastoj u dijalogu Beograda i Prištine nije dobar za proces vizne liberalizacije za Kosovo.\nKARDELJEV UNUK, ZASTUPNIK NEZAVISNOG KOSOVA Ko je Slovenac koji je u Evropskom parlamentu progurao amandman o SREBRENICI\n"Priznavanje genocida u Srebrenici osnovni je korak na putu Srbije ka pristupanju Evropskoj uniji", navodi se u amandmanu koji su juče poslanici Evropskog parlamenta usvojili u okviru rasprave o Izveštaju o napretku Srbije. Za to je mahom zaslužan slovenački zastupnik Igor Šoltes, čije ime je tako dospelo u žižu, pre svega srpske javnosti.\nŠoltes: Pojedine članice EU rezervisane prema viznoj liberalizaciji za Kosovo\nIzvestilac Evropskog parlamenta za Kosovo Igor Šoltes potvrdio je da su određene zemlje članice Evropske unije rezervisane prema odobrenju bezviznog režima za Prištinu, ali se, kaže, nada da će pozitivna odluka ipak biti doneta do maja sledeće godine.\nIzvestioci EP za Kosovo i Srbiju Igor Šoltes i Dejvid Mekalister poručili su danas nakon sastanka sa šeficom evropske diplomatije Federikom Mogerini da podržavaju napore Aleksandra Vučića i Hašima Tačija da postignu sveobuhvatni sporazum u okviru međunarodnog prava.\nSprovođenje reformi mora biti prioritet, a dijalog Beograda i Prištine mora da se nastavi dosledno i mirno, izjavio je izvestilac EP za KiM Igor Šoltes, nakon predstavljanja izveštaja EK o napretku zemlja u procesu proširenja EU.\nŠoltes: Nastaviti dijalog Beograda i Prištine\nIzvestilac za Kosovo i Metohiju u Evropskom parlamentu Igor Šoltes rekao je da je veoma važno da ne bude prekinut dijalog Beograda i Prištine, te da očekuje od Brisela da intenzivira kontakte dve pregovaračke strane uprkos napetostima.\nIzvestilac za Kosovo o hapšenju Đurića: Nisam zadovoljan, nasilje nije demokratsko sredstvo\nNasilje nije sredstvo za zaštitu demokratije, treba ga zaustaviti i nastaviti dijalog za rešenje svih sporova Beograda i Prištine, a za to je potrebno da Brisel intenzivira komunikaciju sa obema stranama, izjavio je izvestilac za Kosovo u Evropskom parlamentu, slovenački evroposlanik, Igor Šoltes.\nKosovski političari nisu slušali moje prethodnike da ratifikuju sporazum o demarkaciji granice sa Crnom Gorom, kako bi Kosovo ostvarilo viznu liberalizaciju, rekao je aktuelni izvestilac Evropskog parlamenta za Kosovo, Igor Šoltes, navodeći da Kosovo sada nije na putu vizne liberalizacije.\n"Ne može biti mira bez pravde, i Priština da se suoči sa prošlošću"\nI Kosovo mora da se suoči sa prošlošću, poručuje Igor Ssoltes, novi izvestilac Evropskog parlamenta za Kosovo, koje, "sa zvezdicom", Brisel posmatra odvojeno od Srbije u procesu približavanja EU.\nŠoltes: Srbija je učinila veliki napredak ka EU\nPotpredsednik Parlamentarnog odbora delegacije za stabilizaciju i pridruživanje Srbije Evropskoj uniji Igor Šoltes izjavio je danas da je Srbija poslednjih godina učinila veliki napredak u oblastima koje su važne za ispunjenje uslova za pridruženje Evropskoj uniji i posvećenost evrointegracijama.\n"Srbiju niko ne može da natera na određenu spoljnu politiku"\nŠto duže spoljna politika Srbije bude odudarala od zajedničkog stava EU, povećava se šansa da neka država članica odluči da blokira otvaranje nekog poglavlja ili napredak u pregovorima, smatra slovenački poslanik Evropskog parlamenta Igor Šoltes iz redova grupacije Zelenih.\nJoksimović i Šoltes: Važna podrška građana evrointegracijama\nSlovenački poslanik u Evropskom parlamentu Igor Šoltes ukazao je danas, u razgovoru s ministarkom bez portfelja zaduženom za evropske integracije Jadrankom Joksimović, na značaj podrške građana evropskom putu Srbije.\nKardeljev unuk neće u vladu\nBivši predsednik slovenačke državne revizije Igor Šoltes, u javnosti poznat kao unuk nekadašnjeg komunističkog čelnika Edvarda Kardelja, ozvaničio je danas da odustaje od ulaska u vladu gde je trebalo da zauzme položaj ministra zdravlja.


Mornarica Crne Gore spremna za NATO | Portal NA VODI\nMornarica Crne Gore spremna za NATO\n18. apr 2017. - Vesti - Tagged: Crna Gora\t- Bez komentara\nMornarica Vojske Crne Gore spremna je da odgovori svim izazovima na moru, a pre svega obavezama i zadacima koje nameće sada već izvesno učlanjenje u NATO alijansu, izjavio je komandant Mornarice Vojske Crne Gore, kapetan bojnog broda Darko Vuković.\nU razgovoru za Pobjedu Vuković ističe da je Mornarica poslednjih godina obavila intenzivne pripreme kako bi bila spremna za izazove i odgovornosti koje je očekuju nakon prijema države u NATO.\n„U maju je NATO Samit i već je najavljeno da je Crna Gora za stolom, tako da je to datum kada bi sve trebalo da bude gotovo. Mornarica je apsolutno spremna jer je usvojila standarde u raznim oblastima, kada je reč o vojnoj alijansi. Postoji čitav niz NATO programa i paketa koje sprovodimo unazad desetak godina. Ima još dosta posla, ali ono težišno smo već odradili od kada je država potpisala ‘Partnerstvo za mir’“, objašnjava Vuković.\nPodsetio je da je u 2016. godini Mornarica imala niz pomorskih vežbi u teritorijalnim vodama, ali i u inostranstvu.\nGovoreći o prednosti članstva u Alijansi, on kaže da se, između ostalog, otvaraju svi programi u domenu vojne struke.\n„To znači da imamo pristup svim vežbama i učešću u zajedničkim aktivnostima, kao i modernizaciji i razvoju opreme. Na primer, korišćenjem bio-dizel goriva na našim brodovima dajemo aktivan doprinos zaštiti životne sredine i povećanju efikasnosti rada naših brodova, kao i pristup čitavom drugom nizu paketa i programa. To pruža mogućnost našim vojnicima za obuku u svim respektabilnim NATO centrima“, kaže Vuković.\nOn ima reči hvale za naše vojnike koji učestvuju u vojnim misijama NATO, EU i UN.\n„Pripadnici Mornarice Vojske Crne Gore učestvovali su u AJSAF misiji kao podrška u Avganistanu, kao pripadnici pešadijskog voda ili kao oficiri na komandi na određenim štabnim dužnostima. Imamo i oficire koji su u okviru NATO komandne strukture u NATO organizaciji, oficire i u NATO komandi u Briselu, Napulju, na drugim pozicijama“, ističe Vuković.\nKomandant naglašava da je Mornarica transparentan deo sistema odbrane i da zajedno sa drugim institucijama jača državne kapacitete za odgovor na potencijalne krize, koje mogu ugroziti bezbednost crnogorskog mora.\n„Sa sigurnošću mogu tvrditi da je Jadran bezbedno i sigurno more za sve aktivnosti, čemu doprinosi i dobra regionalna saradnja i integracioni procesi sa EU i NATO. Svesni smo da se bezbednost i sigurnost Jadrana ne može posmatrati odvojeno od bezbednosti i sigurnosti Mediterana, a jedan od mehanizama za tako nešto jesu i integracije u EU i NATO. I druge evropske države su iskoristile ta dva mehanizma, obezbedile svoju pomorsku privredu i zaštitile svoje more“, kaže on.\nIzazovi, rizici i pretnje na moru su raznoliki, a pojavljuju se i novi, poput ilegalne emigracije, sa kojom prete i kriminalne radnje, krijumčarenje droge, oružja, potencijalnog oružja za masovno uništenje, a nije isključena ni mogućnost terorizma na moru.\n„Za sada, na sreću, nemamo takvih indicija, ali svesni smo da potencijalna opasnost postoji. Ulažemo velike napore zajedno sa državama regiona da na obaveštajnom nivou pratimo situaciju, pa iako to nije u isključivoj nadležnosti Mornarice i Vojske, pružamo pomoć i podršku“, podvukao je Vuković.\nNATO brodovi uplovili u luku Bar\nDvojnim ugovorima oštetili pomorce za vrednost putničkog broda\nKina želi da gradi most preko Bokokotorskog zaliva\nAnalitičari tvrde, da će Treći svetski rat početi zbog Crne Gore\nCrnogorski kriminal: avioni, kamioni… brodovi


Toyota je najvredniji svetski automobilski brend - PLUMRACE\n29. 05. 2013. Comments (0) Views: 568 Industrija, Toyota\nToyota je ponovo proglašena za najvredniji automobilski brend u 2013. godini prema BrandZ™ godišnjoj listi 100 najvrednijih brendova na svetu, objavljenoj danas. Vrednost Toyota brenda je tokom prošle godine porasla za 12% na 24,5 milijardi USD (18,6 milijardi EUR), što je jedan od najvećih skokova u automobilskoj industriji.\nBrandZ™izveštaj je prvi put objavljen 2006, a tokom ovih osam godina Toyota je šest puta proglašena za najvredniji brend u automobilskom sektoru, dok je dva puta osvojila drugo mesto.\nPrema ovom izveštaju, iako je prodaja automobila povećana u nekim regionima, u drugim je ostala na nižem nivou u odnosu na period pre recesije, što je negativno uticalo na ukupnu vrednost brendova. Sa druge strane, globalna prodaja kompanije Toyota Motor Corporation(1) u 2012. godini je povećana za 22,6%, na 9,75 miliona vozila, što je pozitivno doprinelo vrednosti brenda u ovogodišnjem izveštaju.\nBrandZ™ takođe naglašava da je porast vrednosti brenda u sektoru delimično uslovljen rastom afiniteta kupaca prema hibridnim vozilima.\nOd kada je Toyota 1997. godine prva proizvela hibridno vozilo za masovno tržište – Toyotu Prius – prodaja Toyota i Lexus hibridnih modela širom sveta je premašila 5 miliona vozila. Kupci u Evropi mogu da biraju između 12 Toyota i Lexus hibridnih modela, uključujući: Toyota Yaris Hybrid, Auris Hybrid, Auris Hybrid Touring Sports, Prius, Prius+, Prius Plug-in Hybrid, kao i Lexus CT 200h, IS 300h, ES 300h, GS 450h, RX 450h i LS 600h.\nLexus je zadržao 10. mesto na listi 10 najvrednijih automobilskih brendova, sa vrednošću brenda od 3,5 milijarde USD (2,7 milijardi EUR).\nZa potrebe BrandZ™ liste 100 najvrednijih brendova na svetu, koju je naručila kompanija WPP, a istraživanje obavila agencija „Millward Brown Optimor“, anketirano je oko dva miliona kupaca u preko 30 zemalja.\n» Industrija, Toyota » Toyota je najvredniji svetski automobilski brend\nRadojković u nizu preticao za titulu\n22. 09. 2013.\nStanojević na korak do elitnog društva


maj 8, 2022 - 8:30 prijepodne Kod vijesti : 1255591 Izvor : ABNA24 Link:\nNakba, ili katastrofa, odnosi se na etničko čišćenje više od 700 hiljada Palestinaca i gotovo potpuno uništenje više od 500 sela i predstavlja iskustvo otimanja i progona za Palestince.\nU intervjuu za list Yedioth Ahronoth na hebrejskom jeziku, bivši izraelski vojni general koji je postao i premijer, rekao je da Jevreji nisu vladali više od 80 godina neprekidno u čitavoj historiji.\n"Kroz jevrejsku historiju, Jevreji nisu vladali više od 80 godina, osim u Davidovoj i Hasmoneanskoj dinastiji, i u oba perioda, dezintegracija je počela u osmoj dekadi" - rekao je Barak.\nOn je dodao da režim u Tel Avivu predstavlja treće iskustvo vladavine koja se približava osmoj dekadi postojanja, ističući zabrinutost da bi upravo osma dekada mogla biti početak kraha trenutnog izraelskog režima.\nOn je rekao i da su mnoge vlade, uključujući SAD, Italiju i Rusiju, doživjele kletvu osme dekade i da režim u Tel Aviv nije iznimka.\nNedavno istraživanje centra Israeli Fenima pokazuje da oko polovine mladih odraslih Izraelaca nije optimistično u vezi s budućnosti izraelskog režima, a više od trećine razmišlja o odlasku i potrazi za boljim poslom i životom.\nU oktobru prošle godine, bivši izraelski vojni komandant rekao je da izraelske snage nisu spremne za rat na više frontova i da će vjerovatno biti poražene u slučaju takvog sukoba.\nGeneral Yitzhak Brick je predvidio da će naredni izraelski rat vidi na domaćem frontu, ističući da se on do sada nije suočio sa sličnim scenarijem u prošlosti.


Otkrivamo vam najbolje gradove za zabavu | CityMagazine\nBroj međunarodnih putovanja nastavlja da raste neverovatnom brzinom, čime se transformišu privrede pojedinih gradova i zemalja, a ljudi ohrabruju da prošire svoje vidike – bilo da putuju zbog posla ili zabave. Prikupljajući podatke o trendovima u međunarodnim putovanjima skoro celu deceniju, kompanija Mastercard predstavila je izdanje „Zabava“ svog Indeksa gradova destinacija, koji rangira međunarodne destinacije sa najvećim brojem posetilaca koji u njih ne putuju zbog posla, već da se opuste i zabave.\nPunta Kana nalazi se na prvom mestu ove liste gradova sa više od 90% gostiju u 2017. godini koji nisu došli zbog posla već na odmor ili u posetu porodici. Na listi se nalazi i nekoliko manje poznatih destinacija koje su popularne među eko-turistima, ljubiteljima istorije, plaža i avantura.\nPunta Kana našla se na prvom mestu liste\nListu top 10 gradova od kojih svaki ima jedinstvenu kulturu, ali koje spaja fokus turista na opuštanje i zabavu, čine:\nPunta Kana, Dominikanska Republika (99,9%)\nĐerba, Tunis (97,7%)\nRivijera Maja, Meksiko (97,5%)\nPalma de Majorka, Španija (97,2%)\nKankun, Meksiko (96,8%)\nBali, Indonezija (96,7%)\nOrlando, SAD (94,1%)\nPuket, Tajland (93%)\n„Putovanja nam omogućuju da proširimo svoje vidike kroz istraživanje novih mesta, upoznavanje ljudi i sticanje novih iskustava”, izjavio je Frensis Hondal, direktor sektora za programe lojalnosti i upravljane servise u kompaniji Mastercard. „Novo izdanje Mastercard Indeks gradova destinacija pokazuje da određeni gradovi širom sveta prate taj trend i grade sopstveni brend na zabavi, opuštanju i uživanju putnika koji dele slično viđenje toga šta jednu destinaciju čini atraktivnom.”\nPeruanski Kusko domogao se drugog mesta\nKompanija Mastercard je fokusirana da pomogne korisnicima kartica da bezbrižno proputuju svet uz lako planiranje putovanja i neometano i praktično korišćenje platnih sredstava bilo gde u svetu, kao i sigurni prihvat kartica i drugih platnih rešenja na milionima lokacija širom sveta. Primamljive putne ponude i pogodnosti pomažu putnicima na svakom koraku njihovog putovanja. Više informacija možete pronaći na mastercard.com.\nMastercard Indeks gradova destinacija rangira gradove prema ukupnom broju poseta međunarodnih putnika koji noće u tim gradovima, kao i njihovoj prekograničnoj potrošnji, a dodatno prognozira rast broja posetilaca i putnika. Indeks gradova destinacija: Zabava posebnu pažnju usmerava na gradove koji, prema rezultatima istraživanja Nacionalnih turističkih organizacija o međunarodnim posetiocima, imaju najveću koncentraciju posetilaca koji su doputovali iz razloga koji isključuju poslovne.\nEvropski gradovi: Tragom pisaca klasike (II deo) gradovi · indeks · mastercard · posećenost · putovanja


Počeli "Dani bureka" u Nišu\nPočetna/AGRO/Počeli “Dani bureka” u Nišu\nSana Life 17. avgusta 2018.\tAGRO, BIZNIS, HRANA, MANIFESTACIJE, TRADICIJA, TURIZAM, ZANIMLJIVOSTI, ZLATNE RUKE Ostavite komentar\nKej na Nišave pored Oficirskog doma sinoć je bio pretesan da primi sve ljubitelje bureka koji će u ovoj đakoniji moći da uživaju do kraja vikenda u okviru manifestacije Dani bureka.\nTokom manifestacije biće organizovano takmičenje u pripremanju najukusnijeg bureka i “džinovskog” bureka prečnika dva metra.\nPrema najavi organizatora – Turističke organizacije Niš (TON) i Unije pekara, osim bureka koji će pripremati pekari iz Niša, posetioci će moći da kupe i burek koji će pripremati pekari iz Makedonije, Grčke i Bugarske.\nProtekle dve godine nije organizovana zbog nezainteresovanosti pekara i problema sa organizacijom. U TON-u su istakli da je manifestacija sa tradicijom dugom 13 godina ponovo pokrenuta kako bi se promovisao gastro-turizam i tradicionalni niški doručak.\nBratislav Vukadinović, predsednik Unije pekara Niša podseća da pisani dokumenti govore da se u burek u Nišu priprema od 1498. godine kada je niški pekar Mehmed Oglu tradicionalni recept doneo iz Turske.\nOznakebureka Dani Dom Mehmed Niš Oficirski Oglu TON Turska\nPrethodni Uspeh Vlasotinčanke na Međunarodnom pesničkom konkursu\nSledeći Baka Danica uz meze, rakiju, slaninu i beli luk dočekala 101.rođendan


Početak izgradnje pristupne saobraćajnice za manje od dva meseca – GM Press\nPo završetku današnjeg zasedanja, Lazar Nikolić, predsednik SO Gornji Milanovac rekao je da je veoma zadovoljan radom ovog saziva ali usvojenim tačkama koje su značajne za sve građane.\n-Mislim da je ostvaren veliki napredak u funcionisanju Skupštine I što postoji dijalog koji kontinuirano traje. Donete su odluke koje su u interesu građana Gornjeg Milanovca, posebno u ovim vanrednim vremenima u kojima se nalazimo. Prvesntveno milsim na odluku o formiranju civilnih jedinica, čuli smo izveštaj Štaba za vanredne situacije kao I njihove planove za tekuću godinu. Dosta pitanja je postavila opozicija I dobila odgovore vlasti, tako da natsavljamo u transparentnom duhu I zadovoljan sam radom – rekao je Lazar Nikolić, predsednik SO Gornji Milanovac.\nOsim razrešenja predhodnih I imenovanja novih članova upravnih I nadzornih odbora javnih preduzeća I ustanova, jedna od najznačajnih tačaka bila je usvajanje izmene I dopune Plana detaljne regulacije za novu radnu zonu “Srčanik” u Klatičevu.\nDejan Kovačević, predsednik opštine Gornji Milanovac kaže da za sada nema interesovanja ni lokalnih privrednika niti nekog sa strane ko bi došao da gradi pogone u radnoj zoni Srčanik, na zemljištu predviđenom za novu industrijsku zonu. On smatra da je osnovni razlog za to nedostatak infrastrukture, ali naglašava da je preduslov za razvoj ovog dela izgradnja pristupne saobraćajnice auto-putu Miloš Veliki.\n-Prošlog četvrtka na sednici Vlade Republike Srbije doneta je odluka o eksproprijaciji zemljišta, koja će formalno trajati mesec do mesec I po dana, koliko je potrebno da se donesu sva rešenja I isteknu rokovi za žalbe. Kada isteknu rokovi, bez obzira da li će biti primedbi I da li će građani ući u sudski postupak za naknadu, ulazimo u posed te zemlje I očekujem da ćemo tada moći da počnemo sa izgradnjom – rekao je Dejan Kovačević, predsednik opštine.\nPrema rečima predsednika opštine radna zona se prostire na 30ha, a kada se pojavi prvi zainterseovani privredni subjekat, bilo sa teritorije Gornjeg Milanovca ili neko sa strane, opština će ući u realizaciju onoga što je u njenoj nadležnosti a to je izgradnja komunalne infrastrukture. On je istakao da je lokalna samouprava spremna da uloži ali uz jasne garancije da će se tu raditi fabrički pogoni.\nTags: dejan kovačević, gornji milanovac, lazar nikolić, predsednik opštine, predsednik So, skupština opštine


KLIX.BA: Hoće li radnici u FBiH naljeto konačno dobiti veće plaće: Cilj je minimalac iznad 600 KM - Sindikat Kantona\nObjavljeno na 14. Aprila 2019.\nOpći kolektivni ugovor o radu u FBiH nije na snazi, a Vlada ne utvrđuje minimalac te trenutno ne postoji nikakav zakon koji radnicima u FBiH garantuje minimalnu plaću. Ipak, uskoro bi se i to moglo promijeniti, a u Parlamentu FBiH već je podržan Prijedlog zakona, piše Klix.ba.\nAner Žuljević iz SDP-, koji aktivno radi na izradi ovog zakona za Klix.ba je kazao da je prvi cilj je da radnici zarađuju više, a drugi cilj je da poslodavci dobiju potrebno porezno rasterećenje.\nRast minimalne plaće je izvodiv ako vlast da saglasnost.\nFaruk Hadžić tvrdi da iako se u ovom slučaju ne radi o velikom povećanju plaće, to je bitno jer posljedično dovodi do veće potrošnje i sada s edešava da RS planira tužiti FBiH zbog većeg iznosa PDV-a koji je završio u FBiH. To se na godišnjem nivou mnogo generiše.


Inženjering - INDAS Automation DOO\nUsluge iz oblasti automatizacije, merenja, upravljanja i regulacije u industriji\nUpravo zbog toga, INDAS Automation se trudi da uz visokokvalitetnu opremu pruža usluge istovetnog kvaliteta, koje omogućavaju da sistemi automatskog upravljanja budu izgrađeni po meri korisnika, zahtevima konkretne aplikacije i okruženja.\nStručni tim INDAS Automation-a je kvalifikovan za pružanje širokog spektra usluga iz oblasti automatizacije, merenja, upravljanja i regulacije u industriji.\nTim inženjera na raspolaganju korisnicima u svim fazama procesa automatizacije\nINDAS-ov tim inženjera je na raspolaganju korisnicima u svim fazama automatizacije procesa: od konsultacija u toku planiranja uvođenja novih sistema, optimizacije tehnoloških postupaka, definisanja tehničkih rešenja za automatizaciju pojedinih delova i procesa u celini, izbora opreme najprikladnije za pojedine aplikacije, integraciju sa drugim sistemima, do realizacije sistema, pravilne ugradnje i puštanja u rad.\nanalizu postojećeg stanja,definisanje strukture i funkcije sistema\nizbor optimalnog tehničkog rešenja za konkretnu aplikaciju i konkretnog korisnika\nizbor opreme i komponenata sistema upravljanja u skladu sa stvarnim potrebama i konkretnom namenom\nizbor načina uklapanja novog sistema sa postojećim komponentama\nINDAS pruža tehničku podršku korisnicima tokom implementacije sistema i nakon puštanja sistema u rad.\nIskustvo, usavršavanje, usaglašenost sa standardima\nINDAS-ovo znanje, dugogodišnje iskustvo, stalno usavršavanje, tehnička opremljenost, moderni programski paketi, uz uvažavanje specifičnosti svakog klijenta, omogućavaju realizaciju kompleksnih projekata iz oblasti automatizacije u raznim granama industrije, uz razvoj tehničke dokumentacije u svim projektnim fazama po internacionalnim standardima.\nLicencirani projektanti, savremene metode razvoja i projektovanja, originalni metodi i modeli, korišćenje savremene opreme i novih tehnologija garantuju visok nivo i kvalitet izrađenih projekata i njihovu aktuelnost u svetlu najnovijih tehničkih i tehnoloških dostignuća u svetu, kao i dugovečnost investicije.\nProjektovanje sistema automatskog upravljanja uz projektovanje elektroenergetskih instalacija niskog napona obuhvata izbor elektro opreme, izbor primenjenih tehničkih rešenja, kao i projektovanje električnih veza svih elementa automatizacionog sistema (pogonskih, merno-regulacionih, nadzorno-upravljačkih, komunikacionih).\nIzvođenje radova u oblasti automatizacije, merenja i regulacije u industriji\nINDAS veliku pažnju poklanja upravo ovom segmentu aktivnosti, u kojem pruža svojim korisnicima široku paletu usluga od puštanja opreme u rad, ugradnje i povezivanja opreme kod korisnika, asembliranja i isporuke potpuno testiranih komandnih ormana sa elektro i/ili pneumatskom opremom, izgradnje delova ili celih sistema automatskog upravljanja bilo po postojećem projektu, bilo po principu “ključ u ruke”.\nImplementacija telekomunikacione mreže i sistema za prenos podataka korišćenjem raznih telekomunikacionih tehnologija (kablovske veze, radio veze, GSM, LAN, WLAN).\nPLC, HMI, SCADA, DCS sistemi\nDugogodišnje iskustvo iz različitih oblasti industrije omogućava ubrzan razvoj novih aplikacija uz konstruktivne predloge za unapređenje pojedinih funkcija, podsistema i sistema u celini. Konstantno obučavanje i usavršavanje stručnog osoblja za upotrebu softverskih alata obezbeđuje izradu aplikacija u najsavremenijim alatima i po najnovijim standardima.\nINDAS ulaže kontinuiran napor u razvoj svojih standardnih programskih modula, blokova, obrazaca i grafičkih prezentacija, u cilju sigurnijeg i bržeg postizanja svih funkcija sistema: nadzorno-upravljačkih, operativnih i sigurnosnih. Puštanje u rad sistema širom sveta predstavlja veoma važno iskustvo koje garantuje izvođenje radova u najkraćem mogućem roku i sa najvišim kvalitetom.\nIskustva stečena u različitim industrijskim granama, objedinjena na jednom mestu, korisniku obezbeđuju jednostavnu komunikaciju sa implementatorima, ali i sigurno i izvesno dostizanje optimalnih rezultata.\nKomunikacija sa korisnikom tokom izrade aplikacija i puštanja sistema u rad, obezbeđuje prilagođenje aplikacije klijentu kao i pronalaženje rešenja za probleme koji se mogu javiti prilikom puštanja u rad i/ili eksploatacije sistema.\nStručno osoblje poseduje sertifikate za rad sa PLC, HMI, SCADA i DCS sistemima:\nRazvoj aplikacija za sisteme nadzora i upravljanja nije ograničen samo na ove sisteme, budući da naši iskusni inženjeri imaju zananje i praksu u korišćenju i drugih razvojnih alata i opreme.\nIzvođenje radova projektovanja, izrade i rekonstrukcije postrojenja\nU većini industrijskih postrojenja efikasnost i pouzdanost proizvodnje i kvalitet finalnog proizvoda direktno zavise od mašinskih instalacija i opreme. Prilikom planiranja izgradnje, nadogradnje ili rekonstrukcije nekog proizvodnog pogona u bilo kojoj industrijskog grani, pravilan izbor tehničkih rešenja, izbor i pravilna montaža opreme, kao i izvođenje instalacija su od primarnog značaja.\nSvi materijali moraju da budu primereni za korišćenje u konkretnom procesu, sa konkretnim proizvodom i u konkretnim uslovima, a sve dimenzije, materijali, oprema i pribori u skladu sa standardima.\nINDAS vrši projektovanje, rekonstrukciju i izradu postrojenja u sledećim oblastima:\nZagrevanje i hlađenje toplotnim pumpama\nIzgradnja i rekonstrukcija cevovoda\nPumpne stanice za različite medije i namene\nSistemi za kalibraciju i brzo baždarenje protokomera\nCevovodni sistemi i oprema za distribuciju komprimovanog vazduha niskog i visokog pritiska\nUsluge nadzora nad izvođenjem radova\nU slučajevima kada se sistem automatskog upravljanja realizuje istovremeno sa drugim radovima, racionalno je izvođenje delova sistema poveriti izvođačima tih radova. Veoma često korisnik ima želju da uposli sopstvene kapacitete na realizaciji delova sistema automatskog upravljanja, čime ostvaruje da se njegov personal paralelno obučava za korišćenje i održavanje nove opreme i sistema automatskog upravljanja.\nZajednički cilj svih strana uključenih u realizaciju projekta je da svi radovi budu izvedeni kvalitetno, stručno, u skladu sa projektnom dokumentacijom i u skladu sa standardima i preporukama proizvođača pojedinih komponenata sistema.\nDa bi obezbedio ostvarivanje tog zajedničkog cilja, INDAS pruža uslugu nadzora nad izvođenjem ovakvih radova, istovremeno dajući tehničke savete i izveštavanje o kvalitetu i kvantitetu izvedenih radova.\nObuka i usavršavanje kadrova korisnika je ključ za efikasnu eksploataciju sistema\nUspeh implementacije sistema automatskog upravljanja realizovanog po meri korisnika u velikoj meri zavisi od korisnikovog aktivnog učešća u svim fazama realizacije projekta.\nINDAS se trudi da jednom započetu saradnju sa korisnicima nastavi na obostrano zadovoljstvo. Sigurnost i pouzdanost implementiranih rešenja u velikoj meri podiže dobra obučenost kadrova koji sistem koriste ili održavaju.\nObuka i usavršavanje kadrova korisnika se obavlja na nivou najsavremenijih znanja i dostignuća, a odnosi se na ispravno korišćenje i uvek moguću inovaciju isporučenih sistema automatskog upravljanja.\nZa svu opremu koju isporučuje, INDAS obezbeđuje obuku u svim fazama realizacije projekta. Za projektante INDAS nudi obuku za primenu svih vrsta opreme iz programa isporuke, prenošenje sopstvenih i iskustava proizvođača i praktično rešavanje najčešćih problema.\nIzvođačima INDAS nudi praktičnu obuku za primenu opreme iz programa isporuke u realizaciji sistema, instalaciji i puštanju u rad.\nKorisnicima je na raspolaganju puna obuku za rad sa opremom i sistemima koje isporučuje INDAS, pre, tokom i nakon realizacije projekata. Obuka se organizuje u sopstvenoj specijalizovanoj učionici ali i na objektu korisnika.\nPreventivno i havarijsko servisiranje i održavanje\nU industrijskim pogonima zastoji u proizvodnji za posledicu imaju smanjenje rentabilnosti pogona i povećanje troškova proizvodnje.\nZbog toga INDAS poklanja puno pažnje ovom segmentu rada i aktivnosti i pomaže svojim korisnicima da što brže lokalizuju uzrok kvara ili zastoja, kao i da sam kvar bude u što kraćem vremenu otklonjen.\nServisne intervencije vrše obučeni specijalisti, kojima višegodišnje iskustvo i tehnička opremljenost, kao i veliki lager rezervnih delova omogućavaju da brzo i efikasno otkriju uzrok problema i da u najkraćem vremenu otklone kvarove i zastoje u pogonu. Sve usluge se izvode u skladu sa standardima, propisima i u skladu sa preporukama proizvođača komponenata sistema.


Srbiju volimo - 900 godina od rođenja Stefana Nemanje,izložba u Narodnom muzeju\nIzložbom povodom 900 godina od rođenja Stefana Nemanje početkom oktobra biće otvoren obnovljeni izložbeni prostor na prvom spratu Narodnog muzeja, rekla je danas Tanjugu vršilac dužnosti direktora te ustanove Bojana Borić Brešković.\nOna je precizirala da je reč o proširenju izložbenog prostora na deo prvog sprata Narodnog muzeja zahvaljujući izvesnom broju donatora, kao i da je u prostoru skinut tepison, dodat deo parketa, a da će prostor biti i okrečen.\n"Ono što je naša ambicija, to je da u sklopu obeležavanja 900 godina od rođenja Stefana Nemanje u obnovljenom prostoru priredimo izložbu koja će da govori o tom vremenu", rekla je Borić Brešković.\nOna je dodala da će tim povodom biti omogućeno publici da vide i prostor (sobu) u kojoj je smešteno Miroslavljevo jevanđelje koje ne može svakodnevno da bude dostupno publici.\nPostoji poseban režim po protokolu koji potpisuje Narodna biblioteka, koja vodi brigu o staroj i retkoj knjizi, i po odobrenju ministra kulture, tako da ono može da se vidi u proseku samo desetak dana u godini, objasnila je direkorka.\nBorić Brešković je rekla da će na izložbi biti odabrani eksponati koji govore o vremenu Stefana Nemanje, o samoj dinastiji Nemanjića, Teodorin prsten, jedan deo kopija fresaka, kao i autentični materijal.\nInače, i dalje se radi na sanacionom programu za Narodni muzej koji će se, kako je ranije najavljeno, obnovljati po fazama. Narodni muzej je zatvoren od 1. juna 2003. godine.


Veliko interesovanje za polaganje prijemnog ispita za specijalizovana odeljenja, rezultati odlični | RTK\nObjavljeno: četvrtak, 13. maj 2021.\nInteresovanje za polaganje prijemnog ispita za specijalizovana odeljenja u Muzičkoj školi „Stevan Hristić“ i u gimnazijama u Kruševcu, Brusu i Trsteniku, je bilo veliko a rezultati su odlični, rekao je za RTK načelnik Školske uprave Rasinskog okruga Zoran Asković.\nU sve tri gimnazije imaćemo po jedno veoma traženo IT odeljenje, a dobra vest je da će u Medicinskoj školi i ove godine biti otvoreno odeljenje farmaceutskog tehničara, a veliko interesovanje očekuje se i za novi smer forenzičara u Hemijsko-tehnološkoj školi.\nOvog vikenda predstoji polaganje prijemnog u Politehničkoj školi „Milutin Milanković“ za smer tehničar dizajna, kao i za dva veoma tražena smera u Gimnaziji – filološko i za scenske i audio-vizuelne umetnosti.\nNačelnik Asković je pozvao da, svi zainteresovani koji se nisu prijavili, dođu u školu na dan polaganja ispita, ponesu đačku knjižicu i oprobaju svoje sposobnosti.\nPrethodno : MUZEJI ZA DESET: Bogat program Narodnog muzeja Kruševac\nSledeće : Rokovi za podnošenje zahteva za upis u celodnevni boravak i preškolski program u PU „Nata Veljković“


Sportske.net - Zvezda - Liga šampiona kao najbolja škola...\nTrener odbojkašica Crvene zvezde Ratko Pavličević i njegova koleginica iz moskovskog Dinama Svetlana Ilić ocenili su da obe ekipe mogu da budu zadovoljne posle današnjeg duela četvrtog kola Grupe F Lige šampiona, u kojem je Dinamo u Beogradu pobedio sa 3:1.\n"Možemo da budemo zadovoljni jednim osvojenim setom. Još nam je teško da se adaptiramo na igranje u Ligi šampiona, jer je velika razlika u domaćem prvenstvu i ovom takmičenju. Danas nam je nedostajalo tehnike u nekim trenucima, kada smo rezultatski bili blizu rivala", rekao je Zvezdin trener novinarima posle meča.\nPavličević je dodao da utakmice u najkvalitetnijem međunarodnom takmičenju znače za iskustvo njegovog tima.\n"Ove utakmice svakako mnogo doprinose, jer igramo protiv iskusnih ekipa. Očekuju nas još dva meča i verujemo da možemo iz njih da naučimo još mnogo", dodao je on.\nTrener Dinama Svetlana Ilić je ponovila da je cilj ruskog kluba plasman među četiri najbolje ekipe.\n"Mislim da svi možemo da budemo zadovoljni rezultatom. Mi smo uzeli sva tri boda, a Zvezda set, kao što je i najavljivala. Naša želja je da igramo u završnici takmičenja. Danas publika nije mogla da vidi Dinamo kakav je možda očekivala, ali smo ipak došle do željenog rezultata, što je trenutno najbitnije", kazala je ona.\nPrimač Crvene zvezde i najefikasnija igračica ekipe sa 14 poena Nikolina Lukić ocenila je da su crveno-bele večeras previše grešile.\n"Pružili smo dobru igru i dobar otpor, ali smo svakako mogle bolje. Previše smo grešile, što je glavni razlog poraza. Ovo je za nas veliko iskustvo", kazala je Lukićeva.\nKapiten Dinama Nataša Osmokrović je istakla da su obe ekipe mogle da igraju bolje.\n"Ovo je bio jedan sjajan meč, ali su obe ekipe mogle da odigraju bolje. Očekivali smo veći otpor Zvezde, koja poseduje ogroman potencijal, ali im njihova mladost nije dozvolila da pokažu to", kazala je odbojkašica moskovskog tima.\nU drugom meču ove grupe sutra će igrati azerbejdžanska Lokomotiva i poljska Mišina.\nLokomotiva i Dinamo trenutno imaju po osam bodova, Mišina četiri, a Zvezda jedan.


Srpske obaveze i evropski prioriteti\nSrpske obaveze i evropski prioriteti\nZamislite gradonačelnika grada Prištine, ili Đakovice, ukoliko još postoji, kao ,,izabrano lice„ koji živi na Dedinju, ili svejedno u Beogradu ili nekom drugom gradu u Srbiji, i koji je primao platu više od deceniju, koji ima sekretaricu,sekretara, možda šefa kabineta,činovnike nekih službi, možda postoje i odbornici i, iako virtuelni, gradonačelnik je dugo primao platu iz budžeta Republike Srbije, zajedno sa celom svitom, koji predstavljaju virtuelnu vlast, ne samo u ova dva grada već i u drugim u kojima odavno nije kročila srpska noga. Niti zna, virtuelni gradonačelnik šta radi, niti za koga radi, niti zna koji su njegovi činovnici, ni gde žive, niti sme da uđe u Prištinu, nezamislivo u svoj kabinet, niti da donese bilo kakvu odluku…Ili sazove sednicu Skupštine grada u renoviranoj sali, sada u vlasništvu Republike Kosovo. Ništa od toga. Jedino što je stvarno je, da je on sa svojom svitom, donedavno primao platu. Koliko ima takvih gradonačelnika gradova i opština sa Kosova i Metohije, koliko ima takvih pojedinaca koji su na budžetu, mislim da malo ko zna u Srbiji. Zamislite gradonačelnika Podujeva ili Srbice u istoj poziciji. Ili, zamislite predsednika nepostojeće opštine na Kosovu i Metohiji u kojoj pored predsednika rade njegovi prijatelji, tetke, zetovi, snaha, i svi oni egsistiraju na praznom budžetu Srbije. Ili, šta su uopšte godinama radili načelnici Kosovskih okruga. Tako je bilo doskora, a ko je sve bio na platnom spisku, teško je da znaju u Srbiji oni koji ,čuvaju„ budžetski novac. Jer, ako se ne zna tačno koliko činovnika ima Srbija, kako bi se znalo, ko šta radi i na Kosmetu. Tako je bilo dugo godina, a da li je tako ostalo, još uvek javnost ne zna.\nOvo mi je teško da kažem, ali Evropska unija čini uslugu Srbiji kada se zahteva da se rasformiraju razne službe Republike Srbije, koje egzistiraju na teretu budžeta, odnosno građana ostalog dela Srbije, koji i zbog toga moraju da se silom odriču plata, ili penzija, koje su inače stečeno pravo. Ali, takva integracija u kosovske institucije, je čini se za vlast manje bolna, iako to čini svojom voljom. Ali zbog činjenice da niko do danas nije imao hrabrosti, da rešava sva ova pitanja. Briselski pritisci i Nemački zahtevi,u kombinaciji sa prevelikom željom da se približimo i nekada budemo članovi Evropske porodice, kako bi nama nekada bilo bolje, želja Brisela, pretočena je u praksu.\nVeć je poznato da je za finasiranje Kosova i Metohije iz Budžeta Srbije, za proteklih dvanest godina, kako je to utvrdio Anketni odbor, izdvojeno 2,8 miljardi evra, a danas, dve godine kasnije, to je sigurno više od tri miljarde, ili prosečno dnevno 53.102.503,29 miliona dinara. Pitanje je da li će se uopšte utvrditi gde su te pare išle, iako je utvrđeno da je bilo nepravilnosti, korupcije i kriminala. Novac je išao za razne potrebe, kao na primer za saniranje posledica zemljotresa, preko firme iz Bujanovca, kupovinu stanova od Albanaca za Srbe, opet posredstvom Albanaca, za zdravstvo, zatim su se isplaćivale razne štete po sudskim presudama, nenamenski su se trošila sredstva čak i za porodilje. Novac je odlazio na protivzakonite isplate ličnih dohodaka KBC Priština u Kosovskoj Mitrovici. Zavod za transfuziju krvi u Prištini, nije imao žiro račun, finasirani su Zavod za javno zdravlje Prištine, Peći, Prizrena, Dom zdravlja u Orahovcu, a kako je to bilo ,,malo„, na platnom spisku našli su se i radnici sa ugovorom Domova zdravlja Prištine, Peći, Orahovca i Prizrena.\nTu je zatim Apotekarska ustanova Priština i Peć, zdravstveni centar u Đakovici, specijalna bolnica u Peći, koji je etnički čist, zatim Prizren. Dragaš, koji ne obavljaju zdravstvenu delatnost, a u Dragašu su plate primali ili još uvek primaju i iz Srpskog budžeta i Kosovskog budžeta.KBC zdravstvenu delatnost obavlja u Gračanici, gde je i Dom zdravlja, a u Goraždevcu je ZC Peći, a onaj iz Prizrena je u Orahovcu. Ukupno je zaposleno 2275 radnika, od toga blizu 300 radi u drugim zdravstvenim ustanovama u već, Republici Kosovo, koji mesečno primaju 150 odsto plate. Oko 730 zaposlenih u zdravstvu je angažovano u 30 ustanova u Srbiji, dok još 1288 radnika je radno angažovano i živi van Kosova i do pre nekoliko meseci je primalo minimalne zarade, dok 100 njih živi na Kosovu i takođe već mesecima ne prima minimalac, uvećan zbog života na Kosmetu za 30 odsto. Oni koji su angažovani u Kosovskoj Mitrovici primaju i po 262,5 odsto mesečne zarade, a pojedinci za sedam dana rada u mesecu imaju 112,5 odsto zarade, a pojedinci koji su angažovani na Medicinskom fakultetu u Prištini, primaju plate 100 odsto, uvećane još za 50 procenata.\nZaposleni u obrazovanju bili su, ili su još uvek i na budžetu Srbije i Kosova. Oni na budžetu Srbije primaju 150 odsto plate a iz budžeta Kosova po 210 do 280 evra…U najtežoj situaciji su zaposleni u fabrikama i ustanovama koje su na Kosovu privatizovane, koji primaju minimalac od blizu 8500 dinara, koliko su primali i oni medicinski radnici širom Srbije. Mnogi od prvih, pomenutih primaju ako se, bez obzira gde živeli redovno javljaju ustanovama za nezaposlene, koji će to ubuduće morati da čline svakih 45 dana. Radnici mnogih privatizovanih preduzeća na Kosovu, koje su bile u državnoj svojini,takođe su bili na minimalcu, a oni koji su imali sreće kao nekada zaposleni primili su kao akcionari i po 3000 evra, kao na primer nekada zaposleni u preduzeću ,,Sloga„, kojem je pripadao i hotel „Grand„ u centru Prištine, a koji je privatizovan.\nNovac je dakle odlazio, prosto rečeno tamo gde je bilo potrebno i tamo gde nije trebao da se daje, ne samo ustanovama već i pojedincima, koji nikada nisu ni radili, a koji su često delili i zaduženi koordinatori, ili ,,poštari„. Ispostavljao se spisak ljudi i na osnovu toga delile plate, ponekada i godinama nepostojećim ljudima. Teško je da će to neko u Srbiji da raspetlja…\nKao što niko nikada neće saznati ko sve na primer sa Kosmeta prima penzije, ko prima dečje dodatke, socijalnu pomoć, ko sve ima zdravstveno osiguranje i to na teret građana Srbije. Iz Republike Kosovo mnogi se zdravstvenim legitimacijama Fonda Srbije leče, podižu lekove na recept, operišu i na druge načine im se pruža zdravstvena usluga, iako ne priznaju Srbiju, imaju Republiku i ježe se i pri izgovoru slova ,,S„. Malo je verovatno da neko zna, koliko je Albanaca sa Kosova prijavljeno u ustanovama za nezaposlena lica, koji imaju fiktivne adrese stanovanja, kod rođaka, prijatelja, kojih Albanci imaju u mnogim gradovima Srbije. A oni imaju sve uslove da to urade. Da bi se dokazalo, pre Briselskog sporazuma, kao jedne od tekovine otopljavanja odnosa između Srbije i Kosova, da se radi o građanima Srbije, da Albanci ,,priznaju Srbiju„iznet je podatak da je blizu 750 hiljada Albanaca iz Republike Kosovo dobilo i lične karte i pasoše Srbije…\nKada već imaju lične karte što ne bi iskoristili Ustavno pravo Srbije, da kao i građani ostalog dela Republike dobiju ona prava koja imaju oni koji zaista žive u Srbiji i tako ostvare pravo na zdravstvenu zaštitu, socijalna i druga davanja, dečje dodatke, možda čak i porodiljske nadoknade. Za dokazivanje nečega što realno ne postoji, dakle ne postoji vlast Srbije na Kosmetu, zanemaruju se trošenje ogromnih milijardi na teret ostalog dela Srbije. U Titovo vreme, Albanci kojima je maternji jezik Albanski, dobijali su nadoknade zbog toga što znaju Albanski jezik. Tako je bilo i u vreme Miloševića, a tako je i danas, već punih četrnaest godina. Da su se Albanci suprostavili otcepljenju Kosova, a pre toga bombardovanju, a zatim i proterivanju svojih komšija, moglo bi da se shvati. Ali u situaciji kada je 99 odsto Albanaca za svoju državu, kada više od 200 zemalja sveta priznaje Republiku Kosovo, otvara svoje ambasade, pregovara o pridruživanju u Evropskoj uniji, kada nas Evropa tera na normalizaciju odnosa sa Kosovom, glasa po kosovskim zakonima, Kosovo ima svoju policiju, carine, lične karte, pasoše, svoje ambasade, Ustav, svoju himnu,utvrđene granice sa susednim državama, u Srbiji niko ne izvodi računicu ogromnih troškova, koji moraju delom da se nadoknađuju od penzionera, plata i drugih siromašnih građana, pa i onih bogatih, svejedno.\nSrbija i pre i sada, kao da se čuva optužbi za ugrožavanje ljudskih prava, a Evropa se pravi slepa kada Srbija još uvek troši ogroman novac na ,,svoje„ građane na delu teritorije koji je voljom Evropskih ,,prijatelja„proglašen novom državom. Kako to Srbija nije mogla da spreči neuputno je govoriti o suverenitetu i teritorijalnom integritetu na Kosovu, kada to ne postoji ni stvarno niti je moguće realno očekivati neku promenu u korist Srbije. Ako je istrajavanje na ovome, ugađanje Evropi i dokazivanje da su svi građani na Kosmetu jednaki , onda je to potpuno pogrešno i veoma skupo, ne samo kada je reč o mogućim Albancima, građanima Republike Kosovo, već i nealbancima, ali i Srba, od kojih su se mnogi integrisali u Kosovsko društvo, na čijem su platnom spisku mnogi, pa i oni koji primaju plate i iz budžeta Srbije.\n„Kosovo je Srbija“ nije uspelo, kao ni „i Evropa i Kosovo“. Nije uspela ni čuvena fusnota, niko više ne ustaje sa stola na raznim međunarodnim skpovima gde su predsednica ili predsednik vlade Kosova i predstavnici Srbije, Kosovo je prikazalo svoju kulturnu u Beogradu, srpski predstavnici učestvuju ili su u žiriju međunarodnog filmskog festivala u Mitrovici, uskoro će u Beograd možda doputovati i predsednica Kosova Atifete Jahjaga ili ministar spoljnih poslova Kosova na međunarodni skup na kojem će se možda i vijoriti zastava Kosova, sa ili bez fusnote.\nSrbija, odnosno vlast, koja je sve učinila Briselskim dogovorom, doduše pod ogromnim pritiskom iz EU, da Kosovo bude država, i dalje će insistirati na integrtitetu i suverenitetu, što povlači izdvajanje ogromnh sredstva za razna davanja svojim građanima, investiratrati i graditi, bez da se utvrdi kome se daje, ko sve koristi sredstva, ko prima plate, a ko je na kazanu u kolektivnim centrima. To nije težak posao, ako postoji volja da se obavi i izdvaja samo za one potrebe koje su stvarne i potrebne. Ovako kako se sada radi, kao da se daje za milion građana Kosova radi nekih viših ciljeva, od kojih se neki neće nikada ostvariti, a neki će trajati predugo.\nSrbiji što se Kosova tiče, a na putu u Evropsku uniju, tek predstoje teška vremena. Ona podrazumevaju donošenje i veoma teških odluka, na koje će biti primorana. Prvo sledi nastavak pregovora u Briselu, a zatim i potpisivanje sporazuma o normalizaciji odnosa između Srbije i Kosova. I to kao i čitav paket mera koje se moraju preduzeti, predstaviće se sa naše strane kao ,,statusno neutralne„a država kao da je cela sa Kosovom i Metohijom u šta, danas, sasvim sigurno malo ko veruje. Kako država radi i ono što je tajna diplomatija i ono što je za javnost, bar dok se sve ne reši a zatim saopšti potrebno je kroz veliko sito protresti kome se daje, šta i koliko. Evropu to ne brine, možda joj čak i odgovara. Ukoliko se to uradi i te kako će se smanjiti razna davanja bilo kroz plate, zdravstvo, osiguranje i drugo. Treba učiti na drugim državama. Slovenci su na primer tek nedavno počeli da daju penzije onima koji su nekada tamo živeli i radili i to od dana kada je takva odluka doneta. Oni koji primaju penzije iz Hrvatske moraju svakih šest meseci da dostavljaju potvrde da su živi. Srbiji takve odluke tek predstoje, baš po pitanju Kosova.\nUostalom, sada kada je Srbiji predat izveštaj o tome koliko je Srbija napredovala na putu Evrope, pored pohvala za reformske zakone i neke odluke o platama i penzijama, u izjavama zvaničnika EU, dominiralo je Kosovo, normalizacija odnosa, regionalna saradnja, sprovođenje Briselskog sporazuma, a i promena danas važećeg Ustava, što će reći moguće izbacivanje Kosova i Metohije iz Preambule Ustava Srbije, a tu i tamo i izgradnja Južnog toka. Ako se ima u vidu i to da će se razgovori otvoriti naredne godine i to poglavljem o Kosovu, onda postaje jasno, da Evropa pitanje normalizacije odnosa Srbije i Kosova smatra prioritetom i svojom utvrđenom obavezom. Na Srbiji je samo da ispunjava uslove…A reforme, to je valjda unutrašnje pitanje Srbije.


Prema drugoj privremenoj analizi podataka kliničkih ispitivanja, ruska vakcina protiv koronavirusa Sputnik V efikasna je 95 odsto.\nKalkulacije su zasnovane na preliminarnim podacima dobijenim 42 dana nakon prve doze, saopštilo je rusko ministarstvo zdravlja, državni istraživački centar Gamaleja i Ruski fond za direktna ulaganja (RDIF).\nVakcina sa dvije doze biće dostupna na međunarodnim tržištima za manje od 10 dolara po dozi i biće besplatna za ruske građane, prenosi NDTV.\nRačunice efikasnosti zasnovani su na preliminarnim podacima dobijenim 42 dana nakon prve doze, naveli su u saopštenju rusko ministarstvo zdravlja, državni istraživački centar Gamaleja i Ruski fond za direktna ulaganja (RDIF).\nU izjavi se navodi da je vakcina pokazala efikasnost od 91,4 odsto 28 dana nakon prve doze, što je podatak zasnovan na 39 slučajeva.\nČetrdeset dva dana kasnije, nakon druge doze, podaci su pokazali „efikasnost vakcine iznad 95 procenata“.\n„Druga analiza sprovedena je nedelju dana nakon što su dobrovoljci dobili drugu dozu, što znači da su njihova tijela djelimično reagovala na obje doze“, rekao je direktor Gamaleje Aleksandar Gintsburg.\n///"Oksfordska VAKCINA je za cijeli SVIJET...": Koštaće TRI DOLARA?///


Performansom u Beogradu protiv rata u Ukrajini\nAktivisti i građani na performansu protiv rata u Ukrajini, Beograd, 13. april 2022.\nAktivistkinje i aktivisti nevladine antiratne organizacije "Žene u crnom" održali su 13. aprila u centru Beograda još jedan performans pod nazivom "Stop ratu u Ukrajini", protiveći se invaziji Rusije na Ukrajinu.\nAktivisti i građani su u Knez Mihailovoj ulici držali transparente sa natpisima "Žene u crnom protiv rata", "Stop okupaciji Ukrajine", "Putin = ratni zločinac", "Putina u Hag", kao i baner sa ispisom "Stop ratu u Ukrajini" na ruskom, ukrajinskom, engleskom i srpskom jeziku.\nPerformans je i ovaj put obezbeđivala policija.\nAktivistkinje i aktivisti "Žena u crnom" sa transparentima na performansu protiv rata u Ukrajini u Beogradu, 13. april 2022.\nUkrajina istražuje više od 4.000 slučajeva ratnih zločina, izjavila je početkom aprila u glavna tužiteljka Ukrajine Irina Venediktova. Među njima i zločine ruskih snaga nakon povlačenja iz grada Buča u blizini Kijeva, gde su nađene stotine tela civila na ulicama i drugim lokacijama.\nGlavni tužilac Međunarodnog krivičnog suda Karim Khan rekao je martu da je otvorio istragu o mogućim ratnim zločinima u Ukrajini.\nMoskva je odbacila optužbe i negirala da je ciljala civile u, kako Kremlj naziva "specijalnoj vojnoj operaciji" za demilitarizaciju i "denacizaciju" svog suseda.\nUkrajina istražuje na hiljade zločina\nViše od 4,4 miliona izbeglica napustilo je Ukrajinu od početka invazije, podaci su Ujedinjenih nacija.\nUN su saopštile da je još oko 7,1 milion ljudi raseljeno unutar Ukrajine zbog rata.\nSrbija je u Ujedinjenim nacijama glasala za isključenje Rusije iz Saveta UN za ljudska prava, a prethodno je podržala rezoluciju koja osuđuje rusku agresiju na Ukrajinu.\nNije se, međutim, nije priključila sankcijama Evropske unije Moskvi, zbog čega iz Brisela raste pritisak na Beograd.\nSrbija je jedna od retkih država u kojima su održavani i skupovi podrške Rusiji.


Rudarenje bitkoina iz Crne Giore najskuplje u regionu – Bankar.me\nRudarenje bitkoina iz Crne Giore najskuplje u regionu\nJune 15, 2018 Članci, CRNA GORA, SVE VIJESTI, VALUTE Leave a comment\nZa otkrivanje, odnosno rudarenje jednog bitkoina u Crnoj Gori potrošnja struje iznosi 6.384 dolara, što je najskuplje u regionu, ali i u odnosu na neke razvijene države svijeta kao što je SAD, pokazuje analiza kompanije Elite Fixtures.\nTrošak za struju u Crnoj Gori skoro je jednak sadašnjoj berzanskoj vrijednosti bitkoina od 6.489 dolara (oko 5,5 hiljada eura). Vrijednost bitkoina sada je na sedmomjesečnom minimumu, nakon hakerskog napada na južnokorejsku mjenjačnica kriptovaluta Koinrejl, što je rezultiralo masovnom prodajom. Najvrednija svjetska kriptovaluta je tokom 2017. godine porasla više od deset puta, da bi na kraju prošle godine dostigla vrijednost od čak 20.000 dolara.\nAnalitičari procjenjuju da je već nekoliko hiljada crnogorskih građana učestvovalo u trgovini ovom virtuelnom valutom ili nju rudari iz Crne Gore, a početkom juna su na Zavali prodata tri apartmana za 420 bitkoina. Kompanija Stratex je početkom decembra 2017. odlučila da uvede mogućnost plaćanja usluga i proizvoda bitkoinom u Dukley hotelu, restoranu i marini u Budvi.\nElite Fixtures je napravio listu troškova rudarenja jednog bitkoina, koristeći prosječne podatke za tri vrste opreme za rudaranje i prosječne cijene električne energije u 115 zemalja iz januara 2018. Prema njihovim procjenama, vrijeme potrebno za rudarenje bitkoina,kreće se od 548,56 dana do 2194,22 dana, a što zavisi od kvaliteta i vrste opreme.\nPOJMOVIpad bitcoina rudarenje bitcoina zarada od bitcoina\nPrevious Javni poziv za projekat “Hiljadu plus” početkom jula\nSljedeći Erste Bank: Dnevni finansijski pregled – 15.06.2018.


Nova tema periodične cpc obuke - AMSS - Centar za CPC Obuku\nSvaki profesionalni vozač koji želi da obnovi kvalifikacionu karticu, nakon 5 godina Zakonom je obavezan da stekne periodični CPC. Petogodišnji period važenja kvalifikacione kartice počinje od momenta izdavanja kvalifikacione kartice profesionalnog vozača, odnosno datuma naznačenog na kartici.\nU tih 5 godina profesionalni vozač je u obavezi da pohađa 5 različitih seminara, a na ovaj način profesionalni vozač stiče periodični CPC koji izdaje Agencija za bezbednost saobraćaja I mogućnost da obnovi svoju CPC karticu.\nAMSS-CMV Centar za obuku profesionalnih vozača, kao lider na tržištu obrazovanja I usavršavanja profesionalnih vozača, svojim polaznicima prvi pruža mogućnost da slušaju treću temu u procesu obnavljanja CPC kartice.\nCPC tema “Utovar, istovar i transport tereta”\nTransportni proces u teretnom transportu predstavlja proces premeštanja robe/tereta s jedne na drugu lokaciju i uključuje sve pripremne i završne operacije koje se odnose na robu/teret: pripremu robe/tereta, prijem, utovar, prevoz, istovar i predaju robe/tereta.\nNa osnovu navedenog može se reći da transportni proces karakterišu tri osnovne faze: utovar, prevoz i istovar.\nUtovar – podrazumeva pripremu voznog sredstva, organizaciju utovarnog mesta, sortiranje robe/tereta i formiranje dokumentacije koja prati prevoz.\nPrevoz – je osnovna funkcija transporta i predstavlja kretanje vozila i robe/tereta između dva utovarno-istovarna mesta.\nIstovar – je spuštanje tereta sa transportnog sredstva na mesto za odlaganje, kao i predaja tereta sa pratećom dokumentacijom.\nNaši predavači su spremni da svojim znanjem I praktičnim iskustvom, ovu temu što više približe našim polaznicima, s obzirom na njen značaj za sam trasport robe ali I bezbednosti svih učesnika u saobraćaju.\nSvoje interesovanje možete iskazati popunjavanjem on line obrasca koji se nalazi na sledećem linku Ili kontaktirajte neki od naših Centara za više informacija o raspoloživim terminima I mogućnosti prisustvovanja seminarima sa ovom temom.


Dve trećine Srba prima platu ispod proseka - Rešetka\nDve trećine Srba prima platu ispod proseka\nProsečna neto plata u Srbiji u julu iznosila je 65.070, ali ona ne govori mnogo o tome koliko većina građana zarađuje jer polovina ima primanja do 50.000 dinara, a čak trećina do 35.000 dinara, pokazuju zvanični podaci. Istraživačica Fondacije Centar za demokratiju Sarita Bradaš objašnjava za list “Nova” da su najbolje prosečne plate u javnim preduzećima, dok mnogi zaposleni kod privatnih preduzetnika nemaju primanja dovoljna za dostojanstven život.\nDržavni vrh prosečnu platu često pominje kao reper ekonomskog napretka i boljeg života građana. Tako se predsednik Srbije Aleksandar Vučić pre dva meseca pohvalio time što je prosečna zarada u martu bila 555 evra i to označio kao dokaz da je Srbija postala “zemlja pobednika”, dok je nedavno najavio i da će do kraja godine dostići cifru od 610 evra.\nNajveći broj zaposlenih, ipak radi u privatnom sektoru, gde je prosečna zarada u junu bila oko 62.00, što je za 3.000 manje od proseka.\n“U nedavno objavljenoj analizi Fiskalnog saveta o porezu na dohodak, iznosi se podatak da u Srbiji minimalnu zaradu prima 20 zaposlenih, što je više od 400.000 ljudi”, kaže i dodaje da je Srbija rekorder u Evropi po procentu zaposlenih sa minimalnim zaradama.\nPrethodna vest Jedna od novih mera razbesnela roditelje: Lekarsko opravdanje obavezno za svaki izostanak\nSledeća vest Da li se vraća redovno služenje vojnog roka?\nLeskovčani u dalje sa najtanjim novčanikom u Srbiji\nSrbija sutra očekuje dozvolu za izvoz mesa u EU